
CAPITOLUL 1 
INTRODUCERE IN CONSILIEREA EDUCATIONALA 


Consilierea este un proces în care un profesionist stabileşte o relaţie bazată pe 
încredere cu o persoană care are nevoie de sprijin. Această relaţie asigură exprimarea ideilor 
ŞI sentimentelor în legătură cu o problemă şi oferă sprijin în clarificarea sensurilor fundamentale, 
în identificarea unor pattern-uri valorice pe baza cărora se pot formula soluţii. 

Prin procesul de consiliere se poate ajunge la o înţelegere mai profundă a gândurilor, a 
trăirilor emoţionale care asigură şansele unui nivel optim de dezvoltare a resurselor personale. 

Consilierea asigură asistenţa individului în explorarea şi înţelegerea propriei 
identități, îl sprijină în dezvoltarea unor strategii de rezolvare a problemelor si luare a 
deciziei. 

În consiliere s-au conturat patru direcţii de abordare a problemelor cu care se poate 
confrunta individul pe parcursul evoluţiei sale: 

- intervenţia în situaţii de criză 

- intervenţia ameliorativă 

-  prevenţia 

- intervenția formativă şi de dezvoltare . 

Consilierea individuală este o interacțiune personală între consilier şi client, în cadrul 
căreia consilierul asistă clientul în rezolvarea problemelor mentale, emoţionale sau sociale. 

Exista doua forme de consiliere importante: consilierea individuala si cea de 
grup.Consilierea individuală se desfăşoară în şedinţe care oferă clientului maximă 
confidenţialitate ceea ce permite explorarea ideilor, sentimentelor sau atitudinilor problematice. 
Consilierul şi persoana consiliată formează împreună o echipă. 

Consilierea de grup presupune o relaționare a consilierului cu un grup ai căror membri 
au o problemă comună. Procesul de consiliere valorifică experienţa şi cunoştinţele fiecărei 
persoane asistate. La nivelul grupului se stabileşte o reţea socială prin care sunt dezvoltate, 
pentru fiecare individ în parte, metodele şi planurile de clarificare a situaţiei existente, 
ajungându-se la individualizarea problemei. Acest tip de interacțiune contribuie nu numai la 
dezvoltarea individului dar şi a grupului ca întreg. În consilierea de grup se cristalizează un 
sentiment de comunitate având la bază nevoia de afiliere, apartenenţă, se clarifică dorinţe, nevoi 
ŞI opţiuni, iar autorealizarea pozitivă a fiecărui membru este raportată la dinamica grupului. 
Obiectivele consilierii de grup vizează crearea unui mediu care să dezvolte participanţilor 
capacitatea de a obține informaţii şi abilităţi, de a-şi forma atitudini constructive. 

Scopurile consilierii au în vedere: 

- sprijinirea persoanei consiliate în dezvoltarea propriei individualitáti 

- asistarea în procesul de autocunoaştere, sprijin în procesul de căutare- 
formare a identităţii 

- dezvoltarea unei imagini de sine pozitive şi autoacceptare 

- dezvoltarea abilităţilor sociale, de interacţiune cu ceilalți 

- formarea abilităţilor de rezolvare a problemelor şi de luare a deciziilor 

-sprijinirea în formularea de scopuri specifice şi măsurabile 
care pot fi observate din punct de vedere comportamental 

Deoarece consilierea educaţională este un proces complex, acest proces se va derula 

urmând anumite etape şi tehnici specifice în funcție de problema şi personalitatea celui consiliat. 
1. Etapa iniţială în consiliere presupune stabilirea unei relații efective între consilier şi elev. 
Stabilirea acestei relaţii este absolut necesară pentru a se produce schimbări pozitive. Numai 
acceptarea şi încrederea oferită de o astfel de relație asigură acest lucru. Formularea scopurilor 


împreună privind schimbări comportamentale, dezvoltarea abilităților de luare a deciziei şi 
eliminarea gândurilor negative este de asemenea un pas care trebuie realizat. În această etapă 
este foarte important ca elevul să primească semnale că este acceptat aşa cum este el, cu 
problemele pe care le are. Acest lucru este indispensabil pentru continuarea procesului de 
consiliere. Tot în această etapă sumarizarea are un rol deosebit: împreună se evidențiază 
elementele esenţiale, rămân în centrul atenţiei aspectele principale putându-se întrezări de acum 
anumite opțiuni. 

2. Etapa secundară în consiliere va progresa cu asistarea copilului pentru a-şi dezvolta 
interesele sociale, de cooperare şi comunicare cu ceilalţi. Se va pune accent pe ajutorul oferit 
copilului să se cunoască şi să se autoevalueze. Se va asigura atmosfera caldă şi empatia, fără să 
fie excluse interpretările şi confruntarea constructivă. În această etapă se va putea utiliza ca 
tehnică de lucru informarea, acest lucru însemnând că foarte multe informaţii vor fi dirijate de la 
consilier spre copil. Totodată utilizarea sugestiei poate fi de un real folos pentru elev. Se pot 
sugera eventuale opţiuni care se vor adăuga la cele deja identificate de copil şi chiar modalităţi, 
căi care pot fi luate în discuţie. Tehnica adresării întrebărilor este utilă deoarece poate ajuta mult 
în modul de a vedea lucrurile şi de a scoate în evidenţă anumite aspecte care altfel ar putea 
rămâne în umbră . 

3. Etapa finală a consilierii va pune accentul pe dirijarea atenţiei copilului spre acte si 
comportamente constructive. Vor fi învăţate proceduri specifice, dezvoltate planuri de acţiune 
începând cu cele mai simple şi până la cele mai complexe în vederea adoptării unui nou 
comportament. În această etapă confruntarea va asigura sprijin acordat copiilor pentru asumarea 
propriei responsabilităţi. Încurajarea este una din cele mai bune mijloace de a ajuta copilul să-şi 
realizeze nevoile şi să-şi asimileze noi comportamente. 

Aria de consiliere educaţională se desfăşoară pe 3 compartimente: 

Consilierea elevilor în probleme legate de: autocunoastere, imaginea de sine, adaptare şi 
integrare socială, reuşita şcolară, crize de dezvoltare, situaţii de criză, rezolvarea şi depăşirea 
unui conflict, însuşirea de tehnici de învăţare eficiente, orientare a carierei. 

Consultaţii cu profesorii în probleme legate de: cunoaşterea elevilor, înţelegerea problemelor 
elevilor, sprijin în dezvoltarea lor, asigurarea echilibrului între cerinţele şcolare şi posibilităţile 
elevilor, în identificarea cauzelor inadaptării şcolare, optimizarea relaţiei şcoală-elev 

Consultaţii cu părinţii în probleme legate de : cunoaştere a copiilor lor, înţelegerea nevoilor şi a 
comportamentului lor, identificarea factorilor de risc în integrarea familială, şcolară, socială, 
ameliorarea relaţiei cu propriii copii, sprijinirea şcolii în educaţia copilului. 

Consilierea educaţională este realizată de către specialişti formaţi în domeniul 
psihologiei, psihopedagogiei, pedagogiei sau sociologiei care îşi desfăşoară activitatea la 
Centrul Judeţean de Asistenţă Psihopedagogică şi în Cabinetele şcolare de asistență 
psihopedagogică. 


CAPITOLUL 2 
PRINCIPII ŞI METODE DE CONSILIERE 


2.1. PREGATIREA CONSILIERULUI 


Consilierea este un proces complex care nu poate fi realizat intuitiv sau după simţul 
comun. Consilierea încorporează informaţii şi metode din mai multe discipline psihologice. 
Pregătirea consilierului presupune asadar asimilarea unor repere teoretice şi aplicative din mai 
multe domenii domenii: 

e psihologia dezvoltării 

e psihologia comportamentului 
e psihologia personalităţii 

e psihologia sănătăţii 

e psihologia socială 

e teorii şi tehnici de consiliere 
e autocunoastere 


Consilierea implică dezvoltarea unor atitudini şi abilităţi fundamentale, fără de care 
procesul de consiliere nu poate duce la efectele conturate de înseşi obiectivele consilierii. 


2.2. ATITUDINILE CONSILIERULUI 


Procesul de consiliere presupune o relaţie specială între consilier şi elevi/tineri, relație 
bazată pe responsabilitate, confidentialitate, încredere şi respect. Consilierul are obligaţia de a 
proteja interesele elevului/elevilor. Orice proces de consiliere trebuie să înceapă prin asumarea 
de către consilier a responsabilitátii respectării unui sistem de valori şi coduri stabilite de 
asociaţiile de specialitate. Sistemul de valori al consilierului se fundamentează pe filozofia 
psihologiei umaniste şi a învăţământului centrat pe elev. 

Filozofia relaţiei dintre consilier şi cei consiliati se bazează pe două asumptii 
fundamentale: 

1.“Toate persoanele sunt speciale şi valoroase pentru că sunt unice.” Consilier 
facilitează conştientizarea de către elevi a conceptului de unicitate şi de valoare necondiționată 
ale oricărei persoane. 

2. “Fiecare persoană este responsabilă pentru propriile decizii.” Persoanele îşi manifestă 
unicitatea şi valoarea prin deciziile pe care le iau. Unul din obiectivele consilierii este acela de a- 
i învăţa pe elevi să ia decizii responsabile şi să-şi asume consecinţele acţiunilor lor. 

Consilieri au obligaţia de a respecta confidentialitatea informaţiilor primite în timpul 
orelor de consiliere. Dezvăluirea informaţiilor trebuie făcută numai cu acordul explicit al celor 
consiliat. 

Atitudinile fundamentale ale consilierului, în absenţa cărora procesul de consiliere nu îşi 
atinge scopul formativ, sau chiar mai mult, poate avea consecinţe contrare, sunt redate în tabelul 
de mai Jos. 


> 


Atitudinile consilierului 


e Acceptarea necondiționată 
e Empatia 

e Congruenta 

e Colaborarea 

e Gândirea pozitivă 

e Responsabilitatea 

e Respectul 


a. Acceptarea necondiționată 


Acceptarea este atitudinea care are la bază următoarele principii: fiinţa umană este 
valoroasă şi pozitivă prin esenţa sa, are capacitatea sau potenţialul de a face alegeri responsabile, 
are dreptul să ia decizii asupra vieţii personale şi de a-şi asuma propria viaţă. Acceptarea este 
atitudinea de recunoaştere a demnităţii şi valorii personale ale elevilor, cu punctele lor tari sau 
slabe, calități sau defecte, atitudini pozitive sau negative, interese constructive sau sterile, 
gânduri, trăiri sau comportamente, fără a critica, judeca, controla şi mai ales fără a condiţiona 
aprecierea - “Te voi aprecia, dacă ...”. Acceptarea necondiționată este premisa fundamentală a 
procesului de dezvoltare personală şi de optimizare a funcţionării persoanei. Valorizarea elevilor 
nu trebuie să fie condiționată de grupul social de apartenenţă, de rasă, sex, religie, nivelul 
performanţelor şcolare, valori şi atitudini personale, comportamente. 

Acceptarea necondiționată nu este echivalentă cu aprobarea oricărei atitudini sau a 
oricărui comportament, cu neutralitatea sau ignorarea, cu simpatia şi toleranța. Acceptarea unei 
persoane nu presupune nici aprobarea nici dezaprobarea a ceea ce spune sau simte persoana. Ea 
este acceptarea modului în care persoana simte sau crede în mod diferit de ceilalți. Nu este 
indicată utilizarea evaluárilor de genul: “nu ar trebui să simţi asa”, “băieţii nu trebuie să 
plângă”, “fetele nu se poartă niciodată aşa”. Riscul aprobării sau dezaprobării este că elevul îşi 
percepe valoarea numai prin interpretările şi evaluările pe care le face consilierul în situaţia de 
aprobare sau de dezaprobare a comportamentelor sale. 

Acceptarea nu înseamnă sá ai o atitudine de neutralitate sau indiferenţă faţă de modul 
în care gândeşte sau mai ales simte o persoană. “Nu este nici o problemă”, “lasă, nu te mai 
necăji” sunt forme verbale de minimalizare sau ignorare a tensiunilor elevului. Această atitudine 
are ca efect invalidarea modului în care fiecare persoană percepe diferit un eveniment sau o 
situație. Acceptarea este o atitudine pozitivă, de înţelegere a persoanei şi nu una neutră. 
Neutralitatea duce la perceperea de către elev a indiferentei din partea consilierului. 

O altă interpretare eronată a acceptării este simpatia. Simpatia este diferită de acceptare 
prin implicarea emoţională mai intensă din partea profesorului faţă de un anumit elev. Simpatia 
poate conduce şi la atitudini discriminative faţă de ceilalți elevi. Ea este mai degrabă consecinţa 
sentimentelor pe care le simte consilierul față de un elev (“Apreciez elevii care au valori 
personale pe care eu le apreciez”) şi mai puţin focalizarea pe sentimentele elevilor. Simpatia 
exprimă o atitudine de părtinire. În consiliere contează mai puţin percepțiile şi sentimentele celui 
care consiliază, cât sentimentele celor consiliati. 

Toleranta este o altă dificultate în dezvoltarea acceptării necondiționate A fi tolerant 
înseamnă a accepta diferenţele individuale. Toleranta nu trebuie să se manifeste doar la nivel 
general şi declarativ - “sunt tolerant faţă de o persoană cu o altă apartenenţă religioasă, dar nu 
o înțeleg şi nu o respect”, “sunt tolerant faţă de bolnavii de SIDA, dar nu vreau să am de a face 


cu ei”, “sunt tolerant faţă de persoanele cu o altă orientare sexuală, dar eu cred totuşi că ei sunt 
nişte oameni bolnavi”. 


Obstacole în dezvoltarea acceptării necondiționate: 

e lipsa informaţiilor despre personalitatea copilului şi adolescentului; 

e probleme emoţionale personale ale profesorului consilier; 

e proiectarea propriilor valori, convingeri sau trăiri asupra elevilor; 

e prejudecăţi sau informaţii eronate, incomplete despre un subiect; 

e confuzia dintre acceptare şi aprobare, simpatie sau neutralitate; 

e pierderea respectului faţă de elevi; 

e pierderea respectului faţă de sine; 

e identificarea elevului cu propriul copil, cu propria persoană sau cu alte persoane din 
viaţa consilierului. 


Non-acceptarea înseamnă: 

e A da sfaturi, soluţii: “De ce nu faci asa...” 

e A evalua, a învinovăţi: “Aici gresesti cu siguranţă... 
e A interpreta, a analiza: “Ceea ce ai tu nevoie este... 
e A eticheta “Eşti prost pentru că ai făcut...” 

e A comanda, a fi directiv: “Trebuie sá...” 

e A fi de acord, a lăuda: “Ai dreptate 100%.” 

e A moraliza: "Trebuia să faci asta şi asta...” 

e A pune întrebări de genul “De ce ai făcut ...?” 

e A simpatiza, a acorda suportul la modul general: “Totul va fi bine...” 
e A ameninţa, a avertiza: “Dacă se mai întâmplă să....” 

e A evita: “Hai să uităm asta...” 

e A condiţiona: “Te voi aprecia numai dacă vei lua note mari....” 


» 


b. Empatia 


Empatia este abilitatea de a te transpune în locul unei alte persoane. Empatia nu este 
echivalentă cu identificarea cu o altă persoană, situaţie în care se preia modul ei de gândire, de 
relationare atitudinală, emoţională şi comportamentală. Empatia este abilitatea de a înţelege 
modul în care gândeşte, simte şi se comportă o altă persoană. Empatia este atitudinea de a fi 
“cu” persoana şi nu “ca” persoana cealaltă. Un indicator al empatiei este sentimentul celui 
consiliat că este înţeles şi acceptat. 

Empatia nu trebuie confundată cu mila sau compasiunea faţă de o altă persoană în 
dificultate. Nimănui nu îi face plăcere să fie compătimit, chiar dacă sentimentul este sincer. 
Empatia înseamnă “a fi alături” de persoană, atitudine care facilitează exprimarea emoţiilor, 
convingerilor, valorilor şi îmbunătăţeşte comunicarea dintre consilier şi elev. 

Empatia se dezvoltă prin însuşirea abilităţilor de comunicare verbală şi nonverbală, urmărind 
câteva sugestii: 

e utilizarea foarte rară a întrebărilor închise care împiedică comunicarea: ex. “De ce ai 

făcut... ?”; 

e utilizarea întrebărilor deschise care facilitează comunicarea: “Ai putea să-mi spui mai 

multe despre acel eveniment...?”; 

e ascultarea interlocutorul sau interlocutorilor; 

e evitarea moralizării interlocutorul: “Nu este bine ce ai făcut”; 

e evitarea întreruperilor în timpul conversaţiei: “Părerea mea este că...”; 

e etichetarea este o barieră în dezvoltarea unei relații empatice, distorsionează înţelegerea: 

“Eşti cam neserios/distrat/superficial....”; 

e evitarea feed-back-urilor negative: “Rezultatul tău este nesatisfăcător”; 


e utilizarea sugestiilor constructive: “Data viitoare va fi mai bine dacă vei face...”; 

e evitarea criticii sarcastice: “Esti ridicol....”. 

Modalităţi de îmbunătăţire a comunicării empatice: 

e oferirea de răspunsuri scurte, clare şi acurate; 

e acordarea unui timp de gândire înainte de a da un răspuns; 

e focalizarea pe mesajele transmise de elevi; 

e utilizarea unei tonalități potrivite a vocii; un ton plictisit sau dimpotrivă, prea intens, 
comunică mesajul că este neimportant pentru tine sau iritant; 

e evitarea în răspuns a clişeelor de genul “Multora li se întâmplă să aibă dificultatea 
asta.”; prin această exprimare comunicám de fapt elevilor că preocuparea lor pentru 
problemă nu este atât de importantă; 

e empatia nu este simpatie; într-o relaţie de simpatie ne place persoana şi avem tendinţa 
de a o favoriza, de a-i acorda o atenţie sporită. 


c. Congruenta 


Congruenta se referă la concordanța dintre comportamentul consilierului şi convingerile, 
emoţiile şi valorile sale personale. Cu alte cuvinte, congruenta defineşte autenticitatea 
comportamentului persoanei. Este indicat să nu exprimăm convingeri şi idei în care nu credem 
cu adevărat. Decalajul dintre ceea ce simt sau gândesc se va transpune în maniera falsă de 
exprimare sau de comportament, uşor sesizabilă de ceilalți. Congruenţa este generată de acordul 
dintre convingere, trăirea emoţională şi exprimarea verbală şi nonverbală. Lipsa de autenticitate 
duce la pierderea relaţiei de încredere cu cei consiliati. 


d. Colaborarea 


Colaborarea este abilitatea consilierului de a implica persoana sau grupul de persoane 
(clasa de elevi) în deciziile de dezvoltare personală. Relaţia este de respect şi parteneriat, şi nu de 
transmitere de informaţii de la “expert” la “novice”. Rolul consilierului este să-l ajute pe elev să 
găsească cele mai relevante informaţii pentru ca acesta să poată lua decizii responsabile. 
Consilierul, de altfel ca şi psihologul şcolar, nu trebuie să se erijeze în persoane competente care 
oferă soluţii de rezolvare pentru problemele elevilor. El este un catalizator şi facilitator al 
procesului de dezvoltare personală a copilului şi adolescentului, abilitând astfel elevul să 
găsească soluţii proprii la problemele cu care se confruntă. 


e. Gândirea pozitivă 


Filosofia consilierii este definirea omului ca fiinţă pozitivă care poate fi ajutată să-şi 
îmbunătăţească aspectele sale mai puţin dezvoltate. Activităţile de consiliere educaţională trebuie 
să fie focalizate pe dezvoltarea imaginii şi respectului de sine ale elevului, a responsabilitátii 
personale. Dacă viziunea noastră generală asupra lumii nu are nota pozitivă dată de încrederea în 
noi înşine şi în oameni, nu este indicat să ne implicăm în activităţile de consiliere. 


f. Responsabilitatea 


O atitudine de bază a consilierului este responsabilitatea ca efort conjugat şi asumat 
pentru dezvoltare personală permanentă. Teoretic, consilierul nu se poate implica în procesul 
consilierii dacă nu îşi asumă responsabilitatea atitudinilor şi acţiunilor sale. Responsabilitatea se 
traduce prin respectarea principiilor fundamentale ale consilierii, prin prevenirea utilizării greşite 


a cunoştinţelor şi metodelor de consiliere, prin evitarea oricărei acţiuni care interferează cu starea 
de bine a celor consiliati. 


2. 3. ABILITATILE CONSILIERULUI 


Pe tot parcursul procesului de consiliere sunt absolut necesare anumite abilităţi 
fundamentale (capacităţi) care permit desfăşurarea cu succes a activităţilor şi duc la efectele 
pozitive scontate. Abilitátile necesare consilierului pentru desfăşurarea activităţilor de consiliere 
sunt prezentate în tabelul de mai jos. 


Abilitátile de bază în consiliere 


e ascultarea activă 

e observarea 

e adresarea întrebărilor 

e oferirea de feed-back 

e furnizarea de informaţii 
e parafrazarea 

e sumarizarea 

e reflectarea 


a. Ascultarea activă 


Ascultarea activă este abilitatea de bază în consiliere ce oferă suportul unei bune 
comunicări între consilier şi elevi. Ascultarea activă este cea care încurajează elevii să vorbească 
deschis şi liber. Prin ascultare activă se comunică respect pentru ceea ce gândeşte sau simte 
interlocutorul şi se transmite mesajul nonverbal că este înţeles. 

Factori care susţin procesul de ascultare activă: 

e comunicarea nonverbală (tonul şi intensitatea vocii, mimica, gestica) să fie adecvată 

conţinutului şi stării afective a interlocutorului; 

e contact vizual cu interlocutorul, fără însă a-l fixa cu privirea; 

e asigurati-vá că ati înţeles corect ceea ce v-a comunicat interlocutorul prin formule de 

genul “Ceea ce vrei tu să îmi spui este că ...”; 

e ascultați interlocutorul fără a fi preocupat de răspunsurile pe care doriţi sá le daţi; 

e puteţi apela la afirmaţii de genul “hmm”, “da”, “înţeleg”; 

e nu vorbiţi continuu, daţi interlocutorului ocazia să vorbească şi să pună întrebări; 

e ascultarea să fie autentică — consilierul să fie sincer interesat de problema/subiectul 

abordat; 

e ascultarea să nu fie evaluativá — nu faceţi judecăţi de valoare în funcţie de propriile 

atitudini şi convingeri, în termeni de “bine” sau “rău”, “acceptabil” sau “neacceptabil”, 

“potrivit” sau “nepotrivit”, “interesant” sau “neinteresant”; 

e nu filtraţi informaţiile în funcţie de interesele şi convingerile dvs. personale; 

e nu utilizaţi etichete din dorinţa de a integra interlocutorul într-o categorie; 

e ascultarea sá nu se centreze numai pe mesajul verbal - cele mai multe informaţii le 

obținem din mesajele non-verbale pe care le transmite persoana: reacții vegetative 

(paloarea sau roseata feţei), tonul vocii, gestica etc. 


Deprinderi care trebuie evitate în procesul de ascultare activă: 

e a fi neatent, a nu urmări ceea ce spune elevul; 

e ascultarea “de suprafaţă”, superficială, când profesorul consilier pare doar că urmăreşte 
conversaţia, fără să fie însă atent la ceea ce se spune; 

e a asculta fără a înţelege mesajul şi a nu cere precizări suplimentare; 

e a repeta în minte care va fi următoarea întrebare; 

e a întrerupe elevul în mijlocul frazei; 

e a asculta din conversaţie doar ceea ce aşteaptă profesorul consilier să audă; 

e a se simţi ameninţat, jignit pentru faptul că elevii au valori diferite de cele ale 
profesorului; 

e a reacţiona la subiectele care contravin opiniei proprii a profesorului. 


b. Observarea 


Abilitátile de observare ii permit consilieruluio înţelegere mai reală a mesajului transmis, 
a stării afective a interlocutorului sau. Observarea are doi indicatori importanți: comportamentul 
nonverbal (mimică, gestică, voce, modificări vegetative) şi comportamentul verbal (conţinutul 
mesajelor). Observarea discrepanţei dintre cele două componente oferă de multe ori informaţii 
suplimentare despre persoana/situatia în cauză. 

Dificultăţile în procesul de observare apar atunci când se trece de la simpla observare a 
unor comportamente la interpretări personale ale acestora cu scopul de a face inferente asupra 
personalităţii elevilor. Efectul acestei abordări greşite este pierderea relaţiei de încredere cu 
elevii şi a autenticităţii ei. Obiectivul sedintelor de consiliere nu este o încercare din partea 
consilierului de a încadra şi eticheta elevii în categorii, ci de a le oferi cadrul în care ei să se 
cunoască mai bine, să se dezvolte personal, să se respecte pe sine şi să îi respecte pe ceilalţi, să 
înveţe să ia decizii responsabile. 


c. Adresarea întrebărilor 


Interogarea este o metodă invazivă şi, ca urmare, trebuie utilizată cu precauţie în cadrul 
sedintelor de consiliere. Consilierul adresează întrebări elevului sau elevilor pentru a-i ajuta pe 
aceştia în clarificarea sentimentelor, convingerilor, atitudinilor şi valorilor personale. Întrebările 
pot fi: întrebări închise, justificative, ipotetice şi întrebări deschise. 

Întrebările închise sunt acele întrebări care generează răspunsuri în termeni de “da” sau 
“nu”. Aceste întrebări duc de cele mai multe ori la întreruperea comunicării. Există însă şi 
circumstanţe în care putem utiliza aceste întrebări — pentru clarificarea unei informaţii concrete. 
Avantajul major al acestor întrebări este de a focaliza discuţia şi de a obține informaţii exacte 
despre un anumit aspect. De exemplu: “Locuieşti cu familia?” sau “Care este jucăria ta 
preferată”. 

Întrebările justificative (“de ce”) sunt întrebări inutile în consiliere, pentru că îndeamnă 
interlocutorul să identifice cauze sau motive şi nu acesta este scopul consilierii. Acest tip de 
întrebări sunt asociate cu sentimentul de vină. Întrebarea “De ce ai făcut aşa sau de ce ai luat 
decizia X?” este asociată în mintea unui elev cu “De ce ai făcut un lucru aşa de prostesc?”. 
Întrebările “de ce?” îi fac pe cei interogati să fie defensivi şi sá nu mai comunice; în situaţiile în 
care suntem întrebaţi de ce am reacţionat “aşa” ne simţim obligaţi să găsim explicaţii logice sau 
scuze pentru comportamentul nostru. În loc de a folosi întrebarea “de ce?” se recomandă 
folosirea întrebărilor deschise de genul “Ai putea să-mi descrii situaţia X ?”. De cele mai multe 
ori e mult mai greu să afli de ce ai făcut un anumit lucru decât să răspunzi la întrebarea “Ce s-a 
întâmplat?”. Această întrebare se focalizează pe comportamentul prezent şi permite elevului şi 
consilierului să analizeze ceea ce se întâmplă în momentul de faţă. 

Întrebările ipotetice sunt utile pentru vizualizarea consecinţelor pozitive sau negative 
ale unor acţiuni şi pentru luarea în considerare a unor alternative diferite de acţiune (ex. în 
planificarea vieţii şi a carierei). Întrebări de genul “Cum ai vrea să fii peste 5 ani?”, “Dacă ai fi o 
floare, ce ai f1?”, “Dacă clasa ta ar fi un instrument muzical, care ar fi acela?” sunt utile în 
abordarea de început a unor teme ca stima de sine, conflictul, luarea deciziilor. Ele asigură 
elevilor o stare de confort prin abordarea ipotetică a problemei şi nu prin focalizări specifice sau 
individuale. 

Întrebările deschise sunt acele întrebări care comunică interlocutorului că este ascultat şi 
consilierul este interesat de informațiile pe care le aude. Aceste întrebări îl ajută pe interlocutor 
să-şi exprime atitudinile, valorile, sentimentele şi opțiunile asupra unei probleme abordate. Prin 

urmare, este indicat să se utilizeze în cea mai mare măsură întrebările deschise. Întrebările 
deschise facilitează procesul de comunicare prin invitaţia de a descriere situația: “Ai putea să-mi 
spui mai multe despre ...?”, “Poţi să descrii situația X ?”. 

Sugestii pentru folosirea corectă a întrebărilor adresate celor consiliati: 

e Folosiţi întrebări care nu conţin fraze lungi. 

e Folosiţi cuvintele pe care le preferă elevul. 

e Nu repetaţi întrebările pe care copiii nu le-au înţeles pentru că pot induce sentimentul că 

au făcut o greşeală; reformulati întrebarea. 

e Nu reactionati la fiecare răspuns cu o nouă întrebare. 


d. Oferirea de feed-back 


Oferirea unui feed-back eficient este o abilitate care susține comunicarea dintre profesor 
şi elev. 


Recomandări pentru oferirea de feed-back eficient: 

- Feed-back-ul se va focaliza pe aspectele pozitive; el trebuie să fie constructiv şi nu 

distructiv. Scopul este de a-l susține şi ajuta pe elev şi nu de a-l evalua sau judeca. 

-  Feed-back-ul trebuie să fie specific şi concret, focalizat pe un comportament specific şi 
nu pe unul general. Exprimările vagi sau referirile indirecte la comportamentul în general 
sau la persoană nu îl ajută pe elev. 

-  Feed-back-ul trebuie să fie descriptiv, şi nu evaluativ sau critic. Se recomandă evitarea 
cuvintelor “bun” sau “rău” şi a cuvintelor care derivă din ele pentru că nu spun nimic de 
comportamentul specific pe care trebuie să şi-l dezvolte. Feed-back-ul trebuie oferit 
pentru acele comportamente şi atitudini care pot fi schimbate. 

-  Feed-back-ul trebuie să ofere alternative comportamentale; dacă se oferă feed-back 
pentru acele aspecte care nu pot fi schimbate, consecința imediată va fi o stare de conflict 
şi tensiune emoţională trăite de elev. 

-  Feed-back-ul trebuie oferit imediat pentru întărirea comportamentului şi nu după o 
perioadă de timp. 

-  Feed-back-ul trebuie să se adrese comportamentului persoanei şi nu persoanei în general. 


e. Furnizarea de informații 


Consilier identifică pe parcursul sedintelor de consiliere care sunt cunoştinţele, atitudinile 
şi abilităţile pe care le au elevii. În funcţie de acurateţea informaţiilor dobândite, consilierul oferă 
informaţii noi, corecte adolescentului (de exemplu, informaţii despre droguri, boli cu transmitere 
sexuală). Informaţiile trebuie transmise într-o manieră care duce la înţelegerea acestora. 

Atunci când se constată lacune informaţionale este important pentru consilier să nu ofere 
un feed-back negativ elevilor în legătură cu aceste omisiuni sau distorsiuni, să nu critice 
persoana care le-a exprimat. Acest comportament ar duce automat la blocarea comunicării şi 
astfel consilierul nu mai are posibilitatea de a încuraja atitudinea de curiozitate şi nevoia de 
cunoaştere din partea elevilor. 

Nu procesul de evaluare a cunoştinţelor este important în consiliere. Important este mai 
ales cadrul şi maniera interactivă de a furniza informaţiile necesare, astfel incat elevul să poată 
lua decizii responsabile legat de propria-i viata. 

Recomandări cu privire la furnizarea informaţiilor de catre consilier: 

e limbaj comun cu cel al elevului. 

e informaţii care sunt corecte. 

e Explorati împreună alternativele unei teme, fără a le oferi ca fiind singurele soluţii 

pentru acea problemă; 

e elevul trebuie invatat să caute singur informaţii şi sá le evalueze critic. 

e Analizaţi şi modificaţi împreună cu elevii informaţiile incorecte pe care aceştia le deţin, 

oferind argumente pe care le înţeleg şi le acceptă. 

e Oferiți informaţii suficiente pentru decizii responsabile. 


f. Parafrazarea 


Parafrazarea este abilitatea de reformulare a ceea ce ni se pare esenţial în mesaj. Are ca 
obiectiv clarificarea aspectelor legate de subiectul sau tema în discuţie. Parafrazarea se realizează 
prin utilizarea unor fraze care comunică elevilor că mesajul a fost înţeles: “Ceea ce spui tu se 
referă la ...”, “Cu alte cuvinte ...”. Parafrazarea permite totodată şi consilierului să îşi clarifice 
dacă a înţeles corect mesajul transmis de elevi. Este important ca el să nu utilizeze alte cuvinte 


sau informaţii, pe care elevii nu le-au transmis în mesaj, pentru a nu da o interpretare personală a 
mesajului şi pentru a nu influenţa direcția comunicării. 

Recomandări pentru utilizarea parafrazării de catre consilier: 

e Evitaţi sá definiti problemele în locul elevilor. 

e Nu judecaţi şi nu minimalizaţi ceea ce vă comunică elevii. 

e Nu utilizaţi sarcasmul sau ironia în feed-back-ul pe care îl oferiţi. 

e Nu evaluaţi sau interpretaţi ceea ce au spus elevii. 

e Fiţi sinceri şi nu pretindeţi că ati înţeles ceva, dacă de fapt nu ati înţeles sau nu sunteţi 

sigur că ceea ce aţi înţeles este ceea ce vroiau elevii să vă comunice. 

e Uulizaţi şi comportamentul nonverbal pentru a comunica acceptarea. 


g. Sumarizarea 


Sumarizarea este o modalitate de a concentra într-o manieră organizată cele mai 
importante aspecte ale discursului interlocutorului. Scopurile sumarizării sunt de a recapitula 
conţinutul unui discurs sau de încheiere a discuţiei. Sumarizarea se utilizează şi pentru stabilirea 
prioritátilor şi alternativelor de abordare a unei teme sau subiect sau pentru clarificarea 
perspectivelor elevilor asupra alternativelor de abordare a acelui subiect. Sumarizarea este utilă 
şi ca formă de deschidere a unei noi etape a discuţiei pe tema stabilită, reamintind astfel 
concluziile etapelor anterioare. Sumarizarea se realizează împreună cu elevii şi se clarifică în 
această fază subiectele care necesită o abordare ulterioară şi cele care au fost deja identificate şi 
clarificate. 


h. Reflectarea 


Reflectarea este exprimarea înţelegerii de către consilier atât a conţinutului informaţional 
cât şi a stării emoţionale transmise de elev. Uneori este mai relevantă reflectarea emoţiilor decât 
a conţinutului. Reflectarea dă elevului sentimentul că este ascultat şi că ceea ce exprimă sau 
trăieşte este important. Scopul fundamental al reflectării este mai ales cel de validare a trăirilor 
emoţionale ale elevilor. 

Scopurile reflectării: 

e să verifice înţelegerea celor relatate de interlocutor; 

e să îi comunice interlocutorului înţelegerea şi acceptarea necondiționată; 

e să stabilească o relaţie bazată pe încredere. 


2.4. PROIECTAREA ACTIVITĂȚILOR DE CONSILIERE 


Pentru dezvoltarea competenţelor necesare consilierii, specialistul trebuie să cunoască 
reperele proiectării unor activităţi de consiliere. Proiectarea este o metodă de formulare mai 
exactă şi mai eficientă a problemei care necesită a fi abordată în cadrul sedintelor de consiliere, 
cât şi a abilităţilor, atitudinilor sau cunoştinţelor ce urmează a fi dezvoltate la elevi. Proiectarea 
este baza planului de intervenţie şi se realizează pe o problemă a clasei identificată de consilier 
şi elevi, pentru care există motivaţia de diminuare, îmbunătăţire sau dezvoltare din partea 
elevilor. De exemplu, se poate proiecta un modul de activități care să vizeze abilitățile de 
comunicare şi rezolvare de conflicte pentru un grup de elevi. Activităţile de consiliere 
educaţională nu implică consilierea unui singur copil sau adolescent. Consilierea educaţională se 
realizează întotdeauna în grup. 

Etapele proiectării 


1. Definirea problemei. Presupune identificarea tipului de problema cu care se confrunta 
cel consiliat. Exemple de probleme: abilități sociale scăzute, strategii de învăţare insuficient 
dezvoltate, dificultăţi de comunicare în situaţii de conflict, stil de viaţă nesănătos. 

2. Descrierea problemelor — se realizează prin descrierea comportamentală, cognitivă şi 
emoțională. Descrierea problemei se va baza pe caracteristici comportamentale, cognitive şi 
emoționale mai prevalente şi cu o frecvenţă mai mare în grupul analizat. 

3. Identificarea posibililor factori de formare şi dezvoltare a problemei. De cele mai 
multe ori problemele au mai multe surse de formare - rareori un singur factor declanşează un 
comportament neadecvat (de exemplu, în cazul fumatului la adolescenţi pot interveni: reclama, 
presiunea grupului, neîncrederea în sine, aderenţa la normele de grup etc.). Identificarea cauzelor 
care au condus la dezvoltarea unei probleme este un pas indispensabil în eliminarea ei. Factorii 
de formare a problemei trebuie să fie identificaţi de grupul care se confruntă cu acea problema şi 
nu să i se impună un punct de vedere din afară asupra cauzelor problemei. 

4. Identificarea factorilor de menţinere şi de activare a problemei. Factorii de 
menţinere a problemei (exces/deficit comportamental) împiedică formarea unor atitudini 
adecvate sau abilități eficiente. De exemplu, utilizarea etichetelor şi a criticii în comunicarea 
dintre elevi reduc posibilitatea de autocunoaştere, încredere în sine şi exprimare asertivă. 

5. Planul de intervenţie este etapa cea mai importantă în proiectarea şi desfăşurarea 
procesului de consiliere. Planul cuprinde totalitatea modalitátilor de realizare a obiectivelor de 
intervenţie. Intervenţia la sedinta de consiliere este numai de grup şi se focalizează pe 
dezvoltarea unor abilităţi comune unui grup de elevi. 

Etapele formulării planului de intervenţie sunt: a) formularea obiectivului de lungă 
durată — exemple: formarea unei stime de sine pozitive, dezvoltarea abilităților de management al 
stresului, dezvoltarea abilităţilor de pregátire pentru examene; b) formularea obiectivelor 
specifice se realizează în funcţie de natura problemei şi obiectivul de lungă durată; obiectivele 
specifice trebuie formulate în funcție de componentele comportamentale, cognitive sau 
emoționale ale descrierii problemei; c) strategiile de intervenţie sunt formulate pentru fiecare 
obiectiv specific în parte şi sunt realizate prin mai multe activități specifice. 

6. Evaluarea intervenţiei vizează modificarea cunoştinţelor, atitudinilor şi abilităţilor. 
Se realizează prin: chestionare de cunoştinţe, atitudini şi abilităţi, grile de observare 
comportamentală (completată şi realizată de profesor), grile de autoevaluare comportamentală 
sau alte modalităţi de evaluare (ex. realizarea de către elevi a unor activităţi de voluntariat). 


2.5. METODE DE LUCRU IN CONSILIERE 


Activităţile de consiliere nu se pretează la metodele de predare tradiţionale. 
Activităţile trebuie astfel realizate încât să îi ajute pe elevi să înţeleagă că o bună parte din 
responsabilitatea orelor de consiliere, respectiv a atingerii obiectivelor acelor ore, le aparține. 
Formarea unui sistem de valori, convingeri şi atitudini sănătoase nu poate fi realizată prin 
prelegeri. Clasica piramidă a învăţării active ilustrează cu claritate tipurile de metode care se 
impun a fi utilizate pentru activitățile de consiliere. 


PIRAMIDA INVATARII ACTIVE 


20% din ceea ce citim 
30% din ceea ce auzim 
40% din ceea ce vedem 

50% din ceea ce spunem 

60% din ceea ce facem 


90% din ceea ce vedem, auzim, spunem şi punem în practică INVÁTÁM SI 
REACTUALIZAM 


Metodele interactive de grup, de tipul învăţare prin cooperare, învăţare prin 
descoperire, problematizare, dezbatere, jocurile de rol sunt cele mai eficiente pentru atingerea 
obiectivelor activităţilor de consiliere. Interacțiunea consilier-elev şi mai ales elevi-elevi 
reprezintă principiul fundamental al oricărei metode de lucru în consiliere. Elevii trebuie să fie 
deprinşi să respecte regulile de comunicare şi muncă în grup. 


Reguli de comunicare şi interacţiune optima in consiliere: 
e Fiecare opinie trebuie ascultată 

e Nimeni nu este întrerupt 

e Toate întrebările au rostul lor 

e Nimeni nu este ridiculizat 

e Fiecare are dreptul să nu participe activ 

e Nimeni nu este criticat şi moralizat 

e Fiecare are dreptul să fie ascultat 

e Nimeni nu este blamat 

e Nimeni nu este obligat să-şi exprime punctul de vedere 
e Nimeni nu este judecat şi etichetat 

e Nimeni nu monopolizează discuţia 


Consilierul, la rândul său, trebuie să fie sensibil la formele sale de comunicare şi să le 
evite pe cele ineficiente (vezi tabelul de mai jos). 
Căi de comunicare neadecvate în consiliere (de evitat) 
VERBALE NON-VERBALE 


e A da sfaturi 

e A face morală 

e A culpabiliza 

e A compátimi 

e A utiliza întrebarea DE CE? 
e A divaga de la subiect 

e A fi sarcastic 

e A fi ironic 

e A avea o atitudine autoritară, 
de superioritate 


e A nu privi 
interlocutorul ín ochi 

e A zâmbi sarcastic sau 
batjocoritor 

e A te încrunta 

e A căsca în faţa elevilor 

e A folosi un ton ridicat 

e A vorbi prea repede 
sau prea încet 

e A te uita frecvent la 
ceas 

e A te uita pe geam, pe 
pereţi 

e A gesticula exagerat 


Metodele şi tehnicile de lucru cele mai eficace pentru activităţile de consiliere sunt 
redate în tabelul de mai jos. Trebuie să reținem că nici o metodă nu este perfectă şi infailibilă. 
Important este adaptarea metodei sau tehnicii utilizate la obiectivele pe care le urmărim. Dacă 
obiectivele activităţii sunt neclare şi confuze atunci nici metodele utilizate nu vor avea efectul 
dorit. 


Metode şi tehnici de lucru eficiente în consiliere 


e Comentarea unor texte şi 
imagini 

e Completarea de fişe de 
lucru şi scale de autoevaluare 

e Realizarea de colaje, 
postere, afişe, desene 

e Imaginarea de situaţii 

e Evaluarea unor situaţii 
problematice 

e Elaborarea de proiecte 

e Elaborare de portofolii 

e Studiu de caz 

e Prelegerea 


e Brainstorming 

e Dezbaterea în grupuri şi 
perechi 

e Problematizarea 

e Jocul de rol 

e Activități structurate 

e Activități ludice de relaxare 

e Exerciţii de învățare 

e Vizionare de filme şi 
comentarea lor 

e Punere în situație 

e Reflexia 

e Argumentarea 


Metode de facilitare a interacțiunii şi comunicării dintre elevi 

Exerciţiile facilitatoare, numite şi exerciţii de “încălzire” sunt utilizate în general la 
începutul oricărei sedinte de consiliere. Aceste exerciţii se folosesc în scopul realizării unei 
atmosfere relaxante şi dezinhibate, care să faciliteze abordarea unor teme mai complexe. 
Totodată ele ajută la spargerea barierelor în relafionarea interpersonală şi în comunicare. 

Exemple de astfel de exercitii: 

e Jocul cu portocala: toţi elevii se aşează în cerc. Se trece pentru început portocala sau 

mingea din mână în mână; ulterior portocala se trece de la elev la elev, prinzând-o cu 

ajutorul gâtului. 

e Simbolul: fiecare elev îşi scrie prenumele pe o bucată de hârtie şi un semn caracteristic 

pentru el (un desen reprezentativ), îşi prinde hârtia în piept cu un ac de gămălie. Fiecare 

elev se prezintă clasei, explicând semnificaţia simbolului ales. 

e Ionel a spus să ...: un elev voluntar dă comenzi celorlalți elevi. Ei trebuie să răspundă 

numai dacă elevul conducător spune “Ionel a spus să ...”. Între comenzile obişnuite 

(“Ionel a spus să staţi într-un picior!”) voluntarul va spune şi una sau două comenzi 

neobişnuite, neacceptabile (“Ionel a spus să-i dai o palmă colegului.”). 

e Ghicirea unui cuvânt: un elev se gândeşte la un cuvânt, iar colegii lui trebuie să-l 

identifice prin întrebări închise şi deschise. 

e “Picasso”: un voluntar desenează o figură abstractă pe tablă. Fiecare elev trebuie sá 

spună care este semnificaţia figurii pentru el. 

e Încrederea: fiecare elev îşi alege o pereche; una dintre persoane conduce perechea şi 

cealaltă se lasă condusă timp de câteva minute prin clasă. Persoana condusă este legată la 

ochi cu o esarfá. După o perioadă de timp rolurile se schimbă. 

e Cutremurul: se dă elevilor o problemă — “la radio s-a anunţat că va fi un cutremur 

puternic peste 10 minute”. Fiecare persoană trebuie să îşi aleagă maxim 5 lucruri de 

valoare pentru el/ea. Fiecare elev îşi prezintă lista cu lucrurile alese. 

e Oglinda: elevii formează perechi; în pereche unul dintre elevi se mişcă în timp ce 

celălalt are rolul de oglindă, trebuie să facă exact ce face perechea lui. 

e Bomboane: fiecare elev este rugat să ia bomboane dintr-un bol; după ce elevii s-au 

servit cu bomboane fiecare trebuie să spună atâtea lucruri pozitive despre sine câte 

bomboane a luat. 


e Surpriza: elevii sunt aşezaţi într-un cerc şi li se spune că într-o cutie este un lucru 
deosebit şi special. Fiecare elev este invitat să vadă acel lucru “secret” astfel încât el să se 
reflecte în oglinda care este aşezată în cutie. Elevilor li se spune să nu spună colegilor 
care este lucrul special pe care l-au văzut în cutia magică. 

e Pantomima: se scriu pe câte o hârtie 4 roluri. Elevii sunt împărțiți în 6 grupe şi li se 
oferă o hârtie cu un rol. Ei vor trebui să încerce să exprime rolul prin limbajul nonverbal 
(fără cuvinte) pentru ca celelalte grupe să poată identifica despre ce rol este vorba. 
Rolurile trebuie să fie amuzante şi complexe - de exemplu, “Nu am apă caldă de trei 
aleta 

e Zodiile: elevii sunt rugaţi sá stea într-un cerc şi sá se aşeze în ordinea lunii şi zilei de 
naştere fără să comunice verbal, utilizând numai limbajul nonverbal. 

e Desenul: unui elev voluntar i se oferă o imagine cu o figură geometrică. Ceilalţi elevi 
nu au văzut figura. Sarcina elevului voluntar este să descrie numai verbal figura, în timp 
ce ceilalți elevi încearcă sá o reproducă pe hârtia lor (ex. desenati în partea de sus a foii 
un pătrat; în colțul din jos din partea dreaptă desenaţi un dreptunghi etc.). Ceilalţi elevi nu 
au voie să pună întrebări, doar să încerce să redea prin desen cât mai exact figura 
descrisă. În final figurile desenate se compară cu figura iniţială. 


Bariere în comunicare — posibil blocaje in realizarea unei bune consilieri 


Respectarea eticii relaţiilor familiale ar permite consolidarea competenţelor parentale şi ar 
asigura unitatea acțiunilor educative. Nu putem aborda probleme de etică familială, dacă nu 
analizăm structurile de gîndire distorsionată a adulţilor, care se manifestă în relaţiile părinți — 
copii ca nişte bariere de comunicare, pe care părinţii deseori nici nu le observă. 

Literatura de specialitate şi studiile empirice ne-au permis să evidentiem următoarele bariere 
în comunicare: 

1. Exagerare sau diminuare. Adulții exagerează sau, dimpotrivă, diminuează importanţa 
unor fapte, lucruri, calităţi ale copiilor. Deseori, părinţii exagerează greşelile propriilor 
copii şi realizările, succesele altora. Tendinţa de a exagera este proprie, în special, 
mamelor, iar taţii sunt deseori tentaţi să diminueze lucrurile. Această stare de lucruri se 
poate explica prin particularitátile sferei afectiv-volitive şi prin modelul comportamental 
achiziționat de fiecare dintre ei în propria lor familie. 


2. Supergeneralizarea este tendinţa de a observa şi de a evidenția o singură trăsătură 
negativă, ca una reprezentativă pentru întreaga activitate a copilului, presupunîndu-se in 
continuare eventualele domenii de insucces ale acestuia. 

3. Gîndirea de tipul „totul sau nimic”. Deseori părinţii văd lucrurile doar în „alb” sau 
„negru”. Cînd copiii nu reuşesc să-şi atingă scopurile integral, părinţii sînt tentaţi să califice 
aceasta drept un eşec total. 

4. Negarea pozitivului înseamnă respingerea experienţelor infantile pozitive, insistîndu-se 
asupra faptului că „ele nu contează”, „nu sunt serioase”. Astfel se menţine o convingere 
negativă vizavi de valoarea acțiunilor copilului, fapt care contribuie la apariţia frustrărilor 
si a neîncrederii în forțele proprii. 

5. Desconsiderarea viziunii infantile reprezintă tendința părinților de a ignora sau a 
desconsidera opinia copilului. Acest tip de gîndire distorsionată se observă mai frecvent în 
familiile unde predomină stilul autoritar în relaţiile interpersonale. 


6. Saltul direct spre concluzii presupune formularea unor interpretări negative pripite, 
chiar dacă nu există fapte sigure care ar susține convingător concluzia respectivă. Această 
barieră în comunicare se manifestă şi ca o eroare prin presupunere. De exemplu, uneori 
părinţii, în baza unei presupuneri arbitrare, consideră că evenimentele vor lua o anumită 
întorsătură negativă şi trăiesc anticipat convingerea, precum că această predictie ar fi un 
fapt cert deja. Această situație subminează înţelegerea reciprocă dintre membrii familiei şi 
creează nervozitate, tensiune şi stări frustrante. 

7. Filtrul mintal presupune selectarea unui singur detaliu, care deseori poate fi negativ, şi 
insistarea exclusivă asupra acestuia, fapt care diminuează reflectarea obiectivă şi de 
ansamblu a realităţii. Cercetările demonstrează un lucru curios: părinţii nu au elaborate 
anumite criterii de selectare a acestor detalii de conduită infantilă, ele depinzînd de cele mai 
multe ori de dispoziţia părinţilor, de influenţa altor persoane sau de poziţia copilului între 
fraţi şi în familie. 

8. Raționamentul afectiv (emoţional) presupune faptul că emoţiile negative reflectă în mod 
sigur lucrurile aşa cum sunt: „Dacă simt aşa, înseamnă că este adevărat”. 

9. Afirmațiile categorice reprezintă încercarea părinţilor de a se automotiva cu „trebuie” şi 
„nu trebuie” sau de a motiva copiii în direcția respectivă, ca şi cum ar organiza pedeapsa 


înainte ca aceştia să fi întreprins ceva. 


Cunoaşterea şi conştientizarea structurilor de gîndire distorsionată, privind comunicarea şi 
exercitarea rolurilor parentale, reprezintă un pas cert, real şi eficient al adulţilor în direcția 
dirijării relaţiilor părinți — copii şi a profilaxiei conflictelor familiale. 

În acest scop le putem propune părinţilor un joc intelectual, numit „floarea conflictelor 
familiale”, unde fiecare petală reprezintă o structură de gîndire distorsionată. Înțelegerea si 
conştientizarea fiecărei structuri de acest tip presupune „smulgerea”, anularea petalei respective. 

Cum ar trebui sa comunicám? 


Priceperea de a comunica este deosebit de importantă pentru soluționarea problemelor de 
orice tip şi este una dintre cele mai prețioase deprinderi pe care omul le obţine în viaţă. 
Comunicarea poate fi definită ca o transmitere de informaţie sau ca un schimb de informaţie. Dar 
succesul oricărei comunicări este determinat, în primul rând, de înţelegerea reciprocă. 
Dezacordurile şi conflictele se amplifică şi se complică din cauza incapacității noastre de a vedea 
lumea cu mintea şi inima altor oameni. Dacă nu există înţelegere reciprocă, nu există nici 
încredere. Dar, dacă posedám arta comunicării, îi putem înţelege mai uşor pe alţi oameni, iar lor 
le este mai uşor să ne înţeleagă. De remarcat că adevărata comunicare presupune nu numai 
schimb de cuvinte, idei şi informaţii, dar şi de sentimente, emoţii, trăiri. 

Deci, cît de pricepuţi suntem în soluționarea problemelor şi conflictelor apărute? Dorim 
să prevenim chiar de la început apariția lor? 

Varsta dezvoltării intensive este adesea considerată furtunoasă, din cauza conflictelor şi 
ciocnirilor frecvente dintre părinţi şi copii. Mulţi adolescenţi consideră că părinţii lor sînt „prea 
severi" sau ,demodafti", că ei încearcă să le dirijeze viaţa, îi dădăcesc prea mult. Unii adolescenţi 
cred că părinţii sunt prea insistenti, alții consideră că sunt lăsaţi de ei în voia sorții. Este absolut 
firesc ca părinţii să-şi apere copiii pană ei vor deveni suficient de maturi ca să se descurce 
singuri. Dar copiii sunt prea grăbiţi să devină independenţi şi să realizeze multe dintre cele 
pentru care încă nu sunt pregătiți, după părerea părinţilor. Astfel, pot apărea conflictele între 
părinţi şi copii. 

Şi atunci copiii se simt ofensați pe nedrept, li se pare că nu sunt iubiţi. Dar părinţii, de 
cele mai multe ori, nici nu bănuiesc că i-au ofensat, în alte cazuri părinţii îşi iubesc copiii foarte 
mult, dar nu ştiu cum să-şi manifeste această dragoste sau sunt atat de ocupați, încat nu au timp 
pentru ei. 

Să examinăm cîteva metode de comunicare menite să faciliteze construirea relaţiilor dintre 
oameni. 


1. Transmiterea informaţiei 

Comunicarea constă în transmiterea informaţiei (mesajului), atunci cînd ne expunem 
gîndurile, şi receptarea informaţiei, atunci cînd ascultăm interlocutorul. 

Există două metode de transmitere a informaţiei - mesaj-tu şi mesaj-eu. Mesajele-tu conţin 
revolta, amărăciunea, apărarea, acuzarea; ele sunt orientate împotriva altui om, în funcție de 
problema sau situaţia concretă. Cand se primesc mesaje-tu, comunicarea se întrerupe şi cearta 
poate începe uşor. 

Dacă oamenii simt primejdia atacului, de obicei, se apără, fie negand vina lor, fie discutand 
aprins. Primind un mesaj-tu de tipul: „Din vina ta (voastra)" sau „Nu poți să ai încredere în tine 
(voi)”, omul neagă învinuirea: „Eu nu sunt de vină" sau „Poţi avea încredere în mine". Omul 
poate reacţiona prin propriul mesaj-tu: „Nu este vina mea, tu eşti de vină!" sau „Eu nu port nici 
o vină, nu poți avea încredere în tine!". 


Cum să transmitem mesaje-eu? 

Există trei paşi consecutivi pentru transmiterea mesajului-eu. Nu întotdeauna este necesar să 
folosim toate trei componente, dar este util să le cunoaştem. 

Pasul întai. La început descriem situaţia sau comportamentul care a generat probleme. Vorbiti 
concis şi numai despre situația sau comportamentul concret. Evitaţi învinuirile şi întrebuinţarea 
prenumelor de persoana a II-a. 

Pasul al doilea. Descriem ce simţim în situaţia respectivă sau ca urmare a comportamentului 
respectiv. 

Pasul al treilea. Explicăm de ce avem asemenea sentimente. 


Succesul nu poate fi garantat, dar conversand în modul recomandat, cu siguranţă, veţi obţine 
mai mult decît acceptînd forma a doua de conversaţie. 

Are o deosebită importanţă şi momentul transmiterii informaţiei. 

Cum folosim noi limbajul mimicii şi al gesturilor? Să te încordezi, să te întorci cu spatele, să 
roteşti privirile, să arăţi cu degetul sau să arăţi pumnul - sunt exemple dintr-un limbaj foarte 
expresiv şi înţeles de toţi. Important este să înţelegem cum influenţează el asupra comunicării 
noastre. Dar cum folosim tonul? Dacă mesajul-eu, bine intenționat, este exprimat pe un ton 
acuzator, atunci, cu siguranţă, el va rămane fără răspuns. Mesajul-eu este mai bine să fie 
transmis cu voce liniştită; aceasta acţionează calmant asupra interlocutorului şi ajută la 
clarificarea gandurilor. 

Uneori le transmitem celorlalti un mesaj-eu, iar ei ne răspund printr-un mesaj-tu. Noi cădem 
în capcană şi începe obişnuitul schimb de replici, jonglarea cu mesaje-tu. Oricat de supăraţi am 
fi, trebuie să operăm numai cu mesaje-eu. Priceperea de a asculta va facilita soluţionarea 
problemei. 


2. Receptarea informaţiei 
Uneori adolescenţii ignorează vorbele părinţilor sau le dau de înţeles, în cadrul discuţiei, că ei 
ascultă din obligaţie şi nu au nevoie de morală. De fapt, majoritatea dintre noi posedă de minune 
această „artă"; nu prezintă nici o dificultate să-i dăm de înţeles interlocutorului că vorbele lui nu 
merită nici o atenţie. Si dimpotrivă, atunci cînd ascultăm interlocutorul cu atenţie, îi comunicám 
că el are dreptul să-şi exprime sentimentele. Aceasta nu înseamnă că trebuie să simulăm că 
suntem de acord cu el; putem considera, de exemplu, că punctul de vedere al celorlalti este 
greşit. Dar, considerînd că noi avem dreptul la propriile sentimente şi la propria opinie, trebuie 
să fim de acord că şi ceilalti au dreptul la propria opinie şi la propriile sentimente. Dacă vom 
avea faţă de ceilalti o atitudine de înţelegere şi respect, relaţiile noastre cu ei vor fi mai bune. 
Aşadar, ce înseamnă să-ţi asculti cu atenţie interlocutorul? 
Pasul întai - ascultare pasivă: nu vorbim, nu întrerupem, stăm liniștiți, privim în ochii celorlalti 
şi-i ascultăm. Ascultarea pasivă înseamnă o simplă manifestare de atenţie. 
Pasul al doilea - ascultare activă. Afirmári prin clătinarea capului de tipul - „Da" sau ,,Chiar?". 
Astfel vom încuraja partenerii de dialog, arătand că îi ascultăm cu atenţie. Folosind expresii 
simple de tipul „Interesant!" sau ,,N-as fi crezut niciodatá!", întrebări scurte de tipul „Ce ai în 
vedere?", „Şi ce s-a întamplat mai departe?", facilităm înţelegerea reciprocă. 
Pasul al treilea se numeşte ascultare reflectată sau oglindită: reflectăm tot ce ni se spune, ca o 
oglindă. Aceasta înseamnă că noi reflectăm sentimentele expuse prin cuvinte. 


Perfecţionarea deprinderilor de a comunica nu este un lucru uşor, se cer eforturi, 
concentrare si respect față de interlocutor. Dar, ameliorand relaţiile, ne ameliorăm viaţa, 
precum şi viaţa altor oameni. Noi învăţăm arta comunicării nu numai în discuţiile cu părinţii, dar 
şi cu diferiți oameni, în diverse situaţii. Practicand şi fiind perseverenti, ne vom perfecționa 
deprinderile de comunicare şi ele vor deveni treptat parte firească a vieţii noastre. 


3. Dificultăţile de înţelegere 

Pubertatea marchează încheierea copilăriei propriu-zise şi începutul adolescenţei, de aceea în 
tabloul ei psihologic întalnim îmbinări curioase ale unor particularităţi ce ţin de mica şcolaritate 
cu acelea ce caracterizează perioada adolescentină. Puberul este încă un copil, dar un copil care 
„din cînd în cînd tinde să-şi depăşească perioada copilăriei şi care, mai mult decît în oricare 
dintre perioadele precedente, prelungeşte această copilărie spre viitor." (R Osterrieth) 

Deşi activitatea dominantă rămîne tot învăţătura, atitudinea lui faţă de aceasta se modifică, 
devenind mai conştientă, amplă, diferențiată. Viaţa familială şi şcolară a puberului este 


completată de viaţa lui socială, manifestată prin intermediul implementării sale în grupul de 
similitudine (de egali) şi a contactului mai direct cu lumea adulţilor. Puberul are nevoie de 
independenţă, de relaţii în grup, el însuşeşte deprinderile de comunicare pe baza normelor de 
conduită moral-etică. Deşi începe a se detaşa de familie, puberul mai simte acut nevoia de 
afecţiune, ocrotire şi atenţie din partea părinţilor. Particularitatea nouă a acestei varste o 
constituie tendinţa spre maturitate, formarea conştiinţei morale, începutul autoaprecierii şi 
autodeterminării. 

Considerăm drept particularitate deosebită a puberului nevoia de împlinire, care se manifestă 
în aşteptarea unui lucru ce pană acum nu a avut loc. Puberul aşteaptă să crească mai repede 
mare, să devină cineva, să devină o personalitate. Aceasta generează neîncrederea, insatisfactia, 
oscilatiile între impulsivitate şi contradictia internă. 

Cu toate acestea, puberul dispune de un instrument psihic, deosebit de important, care îl va 
ajuta să-şi satisfacă necesitatea de împlinire - „eu'-l propriu, ce a devenit un factor rațional, 
deoarece îi oferă copilului forţă de a-şi stăpîni emoţiile şi acţiunile. 

Dezvoltarea accentuată a gandirii şi a tuturor proceselor psihice cognitive îl fac pe puber mai 
inteligent, evidenţiindu-i tendinţa de a comenta şi interpreta cele observate, de a crea ceva nou 
în raport cu propriile trăiri şi experienţa de viaţă. La varsta aceasta capătă un conţinut nou şi 
relaţiile dintre sexe, fiind legate de maturizarea sexuală. La prima vedere relațiile dintre băieţi şi 
fete rămîn încă reci, de ignorare reciprocă, însă o analiză mai detaliată a conduitei puberilor 
demonstrează apariția interesului față de sexul opus, ceea ce se manifestă printr-o grijă 
deosebită pentru exteriorul său, ţinuta vestimentară, maniere etc. 

Toate particularitáfile enumerate denotă importanţa pe care îl are respectul din partea 
adulţilor faţă de personalitatea puberului, înţelegerea si stimularea autocunoasterii si 
autodeterminării lui. 

Adolescenţa reprezintă o perioadă deosebită în viața omului, cu o dinamică excepţională în 
timp, în procesul căreia apar formaţiuni noi ca: interesele şi idealurile morale, convingerile şi 
concepţia despre lume, conştiinţa de sine; se constituie autodeterminarea profesională şi so- 
cială.. 

Un rol deosebit îi revine familiei în cadrul socializării secundare, care are loc la vîrsta 
adolescenţei. Ea reprezintă condiţia definitivării procesului de formare a identității. Erick 
Erickson (1988) a caracterizat adolescenţa ca o perioadă critică în îndelungatul proces de 
formare a identităţii. Dificultatea pe care o întîmpină adolescenţii atunci cînd încearcă să pună 
bazele identităţii personale este desemnată prin noţiunea de criză de identitate, finalizarea 
acesteia manifestîndu-se prin atingerea identităţii sau printr-o stare de confunzie a rolului. 

Criza de identitate, caracterizată ca o căutare de către adolescent a răspunsului la întrebarea 
„Cine sînt eu?”, surprinde momente dificile inunivoce, dihotomice: capacitatea de rezolvare 
autonomă a situaţiilor de viaţă sau luarea de decizii necorespunzătoare; proiectarea reuşită de 
perspective sau adoptarea de planuri ulterior abandonate; autoaprecierea adecvată a potenţialului 
individual sau incapacitatea de evaluare corectă a valorii personale. Este etapa în care 
adolescentul se autodefineşte ca elev, fiu sau fiică, prieten sau om, îşi stabileşte cadrul de 
aptitudini şi potenţialul de dezvoltare ulterioară. Conceptul de identitate, precum şi însuşi 
fenomenul, nu poate fi observat cu uşurinţă, cu atît mai mult comportînd influenţele mediului, în 
primul rînd al celui familial. După cum menționează P. Iluţ, identitatea se prezintă ca un 
“subsistem uman responsabil de orientarea acțiunilor noastre complexe şi de evaluarea 
integralitátii persoanei în lume, în general, şi în cea socială, în special” (2001, p. 36). Geneza 
acestui subsistem se orientează pe trei coordonate principale: 1. „de la biologic-inconstient la 
reflexiv-intenţional; 2. de la comportamente ce stau sub incidenţa directă şi imediată a 
recompensei şi pedepsei la morala autonomă bazată pe principii axiologice; 3. de la feedback-ul 
relaţiilor interpersonale la factori macrosociali, în ultimul timp tot mai mult de natură global- 


planetară, care au determinaţii profunde asupra gîndurilor şi conduitelor noastre cotidiene şi, 
prin urmare, asupra proceselor de identificare şi de reconstrucţie a sinelui” (P. Iluţ, p. 37). 

Astfel se formează o întreagă gamă de opinii despre sine, care vin din autoobservări şi din 
receptări ale informaţiei livrate din afară. Nu toţi adolescenţii ating cu succes un sens al 
identităţii. În opinia lui Erickson, cei care eşuează în rezolvarea situaţiilor dihotomice, parcurg 
acest stadiu de dezvoltare a personalităţii ineficient, menţinînd o stare predominantă de confuzie 
a rolului sau de confuzie a identităţii. Conceptul de sine este neclar, persoana nu cunoaşte pe 
deplin locul şi rostul ce şi-l doreşte în prezent şi pentru viitor. 

Deşi se constată o posibilă rezolvare ulterioară a stării de confuzie de identitate, se accentuează 
dificultatea acestei sarcini pentru persoană. Adolescentul care părăseşte respectivul stadiu cu un 
sens predominant al confuziei rolului va fi mai puţin eficient, ineficienta manifestíndu-se în 
întrebări asupra autodefinirii. În concluzie, adolescenţa este o răscruce, dar ea nu desparte 
drumurile, ci le uneşte (J.E.Marcia, 1966). 

Adolescentii, în mod normal, se caracterizează prin detaşarea treptată de părinţi şi ataşarea la 
grupul de prieteni, de semeni. Pentru a-şi dezvolta sentimentul responsabilităţii, a se simţi siguri, 
a judeca corect, aceştia au nevoie de independenţă. Concomitent, ei manifestă ataşament faţă de 
părinţi, de la care învaţă arta comunicării interpersonale şi a rezolvării situaţiei de apartenenţă, 
autonomia. Anume părinţii le pot oferi susținere în formarea identității, pe măsură ce aceştia se 
adaptează social în afara familiei. Independenţa, autonomia şi identitatea se manifestă indisolubil 
de ataşamentul de familie. În cazul carentelor familiale (afective, educaţionale, materiale sau de 
altă natură), adolescenţii se detaşează emoţional de familie, devenind vulnerabili. S-a constatat în 
nenumărate cercetări că cei care sînt mai apropiaţi de familiile lor dau dovadă de mai multă 
încredere în sine, de capacitatea de rezolvări autonome, de solitudine creativă, de rînd cu abilități 
sociale — de comunicare şi interrelationare eficientă. 

Revenind la problema în discuţie — efectele lipsei unuia sau a ambilor părinţi la procesul de 
formare a identităţii în adolescenţă — menţionăm rolul distinct al mamei şi tatălui, rol definit 
sociocultural în corespondenţă cu trebuinţele umane. 

Înţelepciunea populară zice că, la început, Dumnezeu n-a putut fi întotdeauna peste tot, şi atunci a 
creat mama. Mama şi femeia urmează să posede cele mai diverse calități, precum altruismul, 
căldura, înțelegerea, de rînd cu cele conferite de etapa contemporană — activismul, angajarea socială. 
În viaţa adolescentului, mama este sursa experienţelor de comunicare, modelul relationárii 
interpersonale, sprijinul în formarea aptitudinii de a menţine autonomie în concordanţă cu o doză 
sănătoasă de conformism social; oferă suport afectiv, deşi rolul ei în organizarea existenţei materiale 
a copilului nu poate fi neglijat. 

Dezvoltarea socială a adolescentului beneficiază mult de un tată accesibil, atent şi de nădejde, care-i 
insuflă un sentiment de încredere şi siguranță. Importanţa tatălui se manifestă în suport fizic şi 
financiar, completat de sentimentul de grijă şi afectivitate. În familiile în care tatăl este prezent şi 
responsabil, copiii se simt mai siguri şi mai veseli, au mai puţine conflicte cu adulţii şi semenii. Taţii 
cu un potenţial educațional relevant fixează limite rezonabile şi insistă asupra respectării lor, 
încurajează stabilitatea emoțională şi morală, în momente dificile oferă tărie şi statornicie familiei. Ei 
îndrumă copiii să studieze materii mai grele şi le cultivă primele abilităţi tehnice. De la tată 
adolescentul învăţa să fie sensibil la nevoile altora, să fie tandru cu sexul opus. 

Drept concluzie se impune următoarea afirmaţie: adolescenţii vor parcurge favorabil etapa crizei de 
identitate, depăşind confuzia de rol, într-o familie fericită, cu doi părinți implicaţi în educaţie. Din 
păcate, etapa contemporană este marcată de fenomenul neangajárii în educaţie a unuia sau chiar a 
ambilor părinţi, cauzat şi manifestat în mod diferit, dar, în mare parte, condiţionat de migraţia de 
muncă. 

Desigur, mulți adolescenţi se adaptează cu succes situației, moment care nicidecum nu 
ilustrează invulnerabilitatea lor. Ei sînt puternici, dar nu invulnerabili. Lipsa părinților le 


provoacă stări emoţionale dificile, îndepărtarea şi refugiul în relaţia cu prietenii, profesorii, 
preocupări pentru anumite domenii. Alţii se apropie mult de părintele rămas, pe care îl tratează 
drept egal sau confident. Însă nu toţi adolescenţii se adaptează la lipsa părinţilor. Observatia 
denotă predominanta unor reacţii emoționale diferite la fete şi băieți. Fetele, de regulă, îşi 
interiorizează reacţiile, devenind triste, extrem de grijulii (inclusiv faţă de membrii familiei), 
tentate să caute atenţie şi susţinere afectivă din partea altor oameni. Ținînd cont de perioada 
adolescenţei şi interesele pentru viaţa sexuală, aceste stări pot fi cauza unor relaţii sexuale 
precoce. Băieţii se manifestă mai deschis şi devin agresivi, furioşi şi neascultători — emoţii care 
pot condiţiona comportament delincvent. 

Se remarcă rolul relaţiilor cu părinţii. În majoritatea cazurilor se înregistreaza un stil 
educaţional defectuos: matern predominant hipertutelá si patern absenţă sau carentá 
educaţională. Consecințele distorsiunilor de structură şi de funcționalitate ale familiei se rásfring 
şi asupra condiţiei psihice a adolescenților, care are, de rînd cu famlia, un rol hotărîtor pentru 
comportament şi determinarea deviantei comportamentale. 


RELAȚIILE DINTRE ADOLESCENȚI SI PĂRINȚI. 
Un set de recomandări ale consilieruluiorientat spre optimizarea relaţiilor adolescenti- 
părinți 


1. Intercomunicarea va fi mai eficientă dacă adultul va ocupa poziţia „alături de adolescent". 

2. Relaţiile de colaborare trebuie să predomine în familie, deoarece ele înlesnesc formarea 
sistemului de reprezentări şi comportamentul sociocentric al părinţilor şi 
al adolescenților. E necesar să aplicăm consecvent în activitatea şi viaţa familiei formulele 
de tipul: „Noi facem", „Noi decidem", „Noi dorim", „Noi aşteptăm", „Noi realizám", „Noi 
credem", „Noi tindem", „Noi continuăm", „Noi ambii nu avem dreptate", „Noi planificám" 
etc. 

3. În intensificarea autocontrolului şi combaterea fermă a emoţiilor şi sentimentelor astenice 
cu caracter distructiv (în primul rînd, eliminarea sau transformarea celor mai periculoase 
emoţii: invidia, răzbunarea şi gelozia) s-au dovedit a fi eficiente următoarele remedii: 

a) afirmațiile pozitive (autosugestiile) de tipul: „Eu sînt bun, calm, 
obiectiv”, „Eu mă respect, fiindcă nu doresc să fac nimănui nici un rău", 
„Eu vreau ca toţi să fie fericiţi”, „Eu sînt mărinimos", „Eu sînt atent", 
„Eu sînt în stare să fac multe lucruri bune", „Consider răzbunarea 
drept act impulsiv, negîndit şi nu răspund la el", „Nu sînt gelos(-oasă), 
deoarece prietenul meu este generos, înţelept şi confirmă aceasta numai 
prin fapte frumoase" etc.; 

b) dezvoltarea capacităţii de control şi autocontrol prin însuşirea 
exerciţiului „stop-acţiune", ce constă în „stoparea mintală" a lanţului de 
evenimente, acţiuni în corelaţie cu sine, estimarea lor minuțioasă prin 
intermediul autochestionării (adică ne punem singuri un şir de întrebări) 
de tipul: „Ce faci?", „Cum faci?", „De ce?", „Faci bine?", „Eşti 
satisfácut?", „Cum reacţionează cei din jurul táu?", „Nu ţi-e ruşine 
pentru vorbele sau faptele tale?", "Cum ar proceda o altă persoană în 
locul táu?", „Ce simte partenerul?” etc.; 

c) formarea capacităţii de a te privi de la o parte, „cu ochi străini”, în 
scopul autodeterminării în acțiuni şi comportament. 


4. Însuşirea căilor psihofiziologice de canalizare a stării de tensionare afectivă prin 
intermediul culturii fizice (antrenamentului fizic): alergări uşoare, plimbări, jocuri în 
grup sau în perechi: ping-pong, fotbal, volei etc. 

Este necesar să ştim că mişcarea, activitatea fizică nu numai că este fundamentul sănătății 
somatice, ci şi contribuie la relaxarea emoţională. Sub influenţa exerciţiilor fizice şi mişcării 
active se produce în creier o anumită cantitate de substanţă ce acţionează asupra tonusului vital, 
făcîndu-ne calmi, vioi, energici, rezistenți, şi, prin urmare, canalizîndu-ne iritarea. Totodată, 
trebuie să reținem că iritarea nu poate fi depăşită doar prin intermediul autoreglării fiziologice, 
cum cred acei care îşi concentrează forţele asupra perfecționării fizice. 


5. Cultivarea sentimentului de empatie, orientat spre formarea unui climat familial 
cordial, binevoitor şi stabil. 

6. Studierea literaturii de specialitate pentru acumularea cunoştinţelor respective. 

7. Organizarea rațională şi interesantă a vieţii de familie, ce include următoarele exigente 


(foarte concis): 

stima şi ajutorul reciproc; 

repartizarea obligatiunilor (ţinînd cont de starea sănătăţii, vîrstă, gen, ocupaţii, 
interese şi aspirații ale membrilor familiei); 

organizarea sărbătorilor, călătoriilor cu familia (în sînul naturii, la teatru, 
expoziții etc.). 

relaxarea emoţională prin intermediul exteriorizării emoţiilor şi sentimentelor 
stenice (zâmbet, bucurie, umor, veselie etc.) în baza procedeelor cunoscute: 
glume, bancuri, scamatorii (uneori), diminuări sau exagerări intenţionate; 

formarea atitudinii pozitive faţă de viaţă. 


8. Diferentierea situaţiei de conflict, ce constă în necoordonarea sau necoincidenta 
intereselor, de conflictul propriu-zis, care conţine reproşuri, ofense, ceartă etc. 
9. Cunoaşterea şi conştientizarea structurii şi mecanismului de declanşare a conflictelor. 


10. De reţinut că iniţiatorul concilierii este persoana care posedă bárbátie şi curaj şi acela la 
care sistemul reprezentări sociocentrice deja funcţionează, exteriorizîndu-se într-un 
comportament sociocentric, constructiv, socio-afectiv. 

11. Dezvátati-vá să „căutaţi" vinovatul în situațiile dificile, de intercomunicare şi în alte 
acţiuni şi evenimente familiale. 

12. Concilierea poate avea loc pe două căi: 

a) directă - presupune o discuţie deschisă, sinceră; 
b) indirectă - prin utilizarea diverselor pretexte (întrebări cu caracter practic, 
invitaţie). 

13. De reţinut că egalitatea în familie este întotdeauna relativă, deoarece omul este o fiinţă 
biopsihosocială, cu particularități respective, care-i centrează funcţiile şi activitatea. 
Căminul familial şi colaborarea adevărată se poate realiza numai datorită eforturilor 
tuturor membrilor familiei. 

14. Evitarea diferitelor structuri de gîndire distorsionată, privitoare la exercitarea rolului de 
părinte de tipul: „totul sau nimic", cînd lucrurile sunt văzute în categoria „alb-negru”. 
Dacă scopul acţiunii nu este atins în totalitate, există tendinţa de a considera acţiunea 
unui eşec total. 

15. Evitarea generalizărilor exagerate: tendinţa de a vedea un singur eveniment negativ ca 
fiind reprezentativ pentru întreg comportamentul individului. 

16. Accentuarea elementelor pozitive, evitind subestimarea individului şi a 
comportamentului acestuia. 

17. Evitarea „salturilor" directe spre concluzii, evitarea interpretărilor negative, chiar dacă 
nu există fapte sigure care să susțină convingător o anumită concluzie sau decizie. 


18. Evitarea etichetării şi etichetării eronate, care este o formă extremă de generalizări 
exagerate. În locul explicaţiei propriei erori se ataşează o etichetă negativa de tipul: „Sînt 
un ratat", „Sînt un fricos", „Sînt un învins" etc. 

19. Este necesar ca şi părinţii, şi adolescenţii sá retina: 

comportamentul este orientat spre un scop, este motivat şi trebuie să fie înțeles 
în contextul său social; 

apartenenţa la grupurile sociale este o necesitate a individului, atît a 
adolescenților, cît şi a părinţilor, care trebuie să fie respectată; 

adolescenţii îşi dezvoltă un plan al vieţii care ghidează deciziile lor 
comportamentale şi care deseori nu corespunde cu viziunea părinţilor. 

20. De reţinut: comportamentul negativ şi conflictele pot fi manipulate mai eficient discutînd 
problema, ceea ce presupune familiarizarea adolescenților şi părinţilor cu un ansamblu de 
cunoştinţe ce vizează cultura intercomunicării. 

Analiza relațiilor adolescenţi-părinţi au permis depistarea a trei aspecte importante ce trebuie 
reţinute: 

a) atît părinţii, cît şi adolescenţii nu posedă cultura discuţiei şi nu delimitează 
hotarul dintre discuţie şi ceartă; 

b) fiecare parte se consideră nevinovată în declanşarea conflictului; 

c) la baza conflictelor familiale se observă unul şi acelaşi mecanism, pe care l-am 
numit generalizarea şi reactualizarea trecutului, care nu este conştientizat la timp 
de ambele părți. 

Primul aspect ne obligă să diferentiem discuția de ceartă. 

Discuţia este un schimb reciproc constructiv de informaţii, impresii, opinii, aprecieri critice, 
propuneri orientate spre realizarea unui scop. 

Deci, discuţia vizează procedeele de atingere a unui scop comun pentru părinţi şi adolescenți, 
constituind un detaliu al intercomunicării. Este o modalitate eficientă de a influenţa gîndurile, 
atitudinile şi conduita partenerilor. 

Cearta constituie o ciocnire a scopurilor, intereselor, valorilor şi calităţilor unor persoane. 
Discutia evită aprecierile negative, pe cînd cearta presupune acuzarea, desconsiderarea şi chiar 
înjosirea persoanei. 

Cultivarea abilităților şi deprinderilor de comunicare începe în familie. Analiza unor discuţii 
înregistrate ne demonstrează că schimbul reciproc de opinii şi convingeri se desfăşoară într-o 
formă amabilă, chiar şi în cazul prezenţei controverselor. Cearta denotă o contestare a motivelor, 
scopurilor, valorilor partenerului, în situaţiile tensionate, însoţite de izbucniri ale emoţiilor 
egocentrice, oamenii îşi concentrează atenţia asupra lor, uitînd de partener. Nici părinţii şi nici 
adolescenţii, în astfel de situaţii, nu fac excepţii. 

În situaţiile conflictuale ambele părți se gîndesc numai la sine, ţin cont doar de propriile 
dificultăţi, nu iau în seamă starea şi emoţiile partenerului. 

Adulții (pedagogii şi părinţii) trebuie să ţină minte că forma, stilul şi conţinutul raporturilor 
familiale determină formarea unor trăsături de caracter la copii. 

Cercetările efectuate, sinteza observaţiilor permite să menţionăm că atît părinţii, cît şi 
adolescenţii percep acut necesitatea de a cunoaşte arta comunicării, de a se antrena în dialoguri 
şi discuţii. 

Ambele parti înţeleg că: 

- capacitatea de a se menţine în limitele discuţiei nu poate substitui structura complexă a 
culturii comunicării şi că adevărata artă psihologică a intercomunicării presupune 
susţinerea partenerului în vederea respectării acestor limite; 

- spiritul de observaţie, atenţia, reținerea şi tactul reprezintă calitățile umane ce determină 
eficienţa şi controlul comunicării, constituind şi baza psihoprofilaxiei conflictelor; 


- este necesar de constientizat mecanismul conflictului în scopul dirijării lui (evitării, 
soluționării şi transformării caracterului distructiv al acestuia în unul constructiv); 

- simetria relaţiilor interpersonale diminuează simţitor capacitatea partenerilor de a 
asculta, de a se auzi şi de a se înţelege reciproc; 

- procedeul cedărilor se bazează pe un sistem de imagini monocentrice şi nu duce la 

rezultate stabile, fiindcă partea care cedează consideră că a făcut totul pentru a evita 

conflictul şi nu învaţă a înţelege partenerul, iar partea care se foloseşte de cedare se 

obişnuieşte a tine cont numai de emoţiile şi sentimentele proprii; 

relațiile afective, mecanismul şi scenariul situaţiilor conflictuale se repetă şi se 

consolidează pe parcursul anilor. 

Aşadar, părinţii şi adolescenţii obţin rezultate pozitive în cultura comunicării numai dacă 
înţeleg şi conştientizează necesitatea de a refuza elementele, mecanismul şi scenariul 
conflictelor, de a cunoaşte şi a practica un nou 

Aşadar, părinţii şi adolescenţii obţin rezultate pozitive în cultura comunicării numai dacă 
înțeleg şi conştientizează necesitatea de a refuza elementele, mecanismul şi scenariul 
conflictelor, de a cunoaşte şi a practica un nou stil de comunicare, bazat pe stimă reciprocă şi 
empatie. 


CAPITOLUL 3 


CONSILIEREA SI ORIENTAREA PROFESIONALĂ 


Opţiunea unui tânăr pentru o anumită carieră, realizata fără nici un sprijin extern, este un 
proces dificil, adesea asociat cu alegeri greşite, ezitări, abandon, amânare, toate acestea cu un 
serios impact asupra viitorului său profesional. 

Mulţi dintre noi avem cunoştinţe sau prieteni care au renunţat la o anumită facultate şi au 
început alta, pe motiv că nu este ceea ce îşi doresc. Acesta este cazul fericit. Cazul nefericit este 
atunci când persoana (tanarul) rămâne în acea facultate (la insistenţele părinţilor sau pur şi 
simplu din comoditate, din obisnuinta) şi se pregăteşte pentru o meserie pe care nu o doreşte sau 
poate chiar o urăşte. 

Fiecare ne alegem viitoarea meserie în funcție de anumite criterii. Astfel exista in general 
mai multe tipuri de alegeri din partea tinerilor: 

-social orientate: prestigiu, succes, poziţie 

- altruiste: sprijinirea familiei, a categoriiilor defavorizate 

- egoiste: confortul personal, câştigul material, muncă uşoară şi fără responsabilități 

- frustrante: alegerea unui traseu profesional opus dorinţei celor cu care intrăm în conflict 

- conformiste: acceptarea soluţiei găsite de altcineva şi plierea aspirațiilor în nacest sens 

- narcisiste: motivate prin plăcerea în sine, riscul pe care îl implică, satisfacția furnizată. 

Cum în România cele mai multe şcoli nu au consilieri profesionali, consilierea tinerilor cu 
privire la carieră revine familiei. Ponderea influenţei părinţilor asupra copiilor în alegerea unei 
cariere este, de multe ori, decisivă. Modelele comportamentale ce ţin de muncă şi sunt vehiculate 
în familie (de apreciere sau, dimpotrivă, de depreciere a anumitor profesii) vor fi preluate şi de 
copii, contribuind treptat la conturarea alegerilor. Din motive lesne de înţeles, mulți părinți îşi 
supraapreciază copii (lucru bun până la un anumit punct) şi le impun trasee educaţionale şi filiere 
profesionale la care aceştia nu aderă cu convingere sau pentru realizarea cărora vor face faţă cu 
greu, în mod penibil, cu eşecuri repetate sau rezultate mediocre, fapt ce se va răsfrânge şi asupra 
satisfactiei sau reuşitei lor în muncă. 

Părinţii transferă adesea copiilor nemulțumirile lor profesionale, stereotipurile cu privire la 
muncă (grea, bănoasă, sigură, de prestigiu, etc) sau propriile aspirații nerealizate, faptul având 
efecte nefavorabile în alegerea şi realizarea carierei acestora. Ponderea în care copiii ţin seama 
de dorinţa părinţilor cu privire la filiera şcolară de urmat şi profesia viitoare scade pe măsură ce 
aceştia sunt incluşi în niveluri mai înalte de şcolarizare (liceu, facultate). Toţi cei abia ieşiţi de pe 
băncile liceului şi-au pus, la un moment dat întrebări cu privire la care profesie ar fi cea mai 
potrivită pentru ei. 

În general, „criteriile” pe care le au în vedere părinţii în influențarea alegerii şcolar- 
profesionale a copiilor se referă la: 

- siguranţa şi viitorul profesiei pe piaţa forței de muncă 

- durata studiilor pentru a atinge un astfel de obiectiv (timp în care tânărul este dependent 
material de familie) 

- costurile financiare (taxe ale educaţiei) 

- avantajele materiale neaşteptate 

- poziţia socială conferită de profesiei 

- potentialele riscuri ale muncii 

Categoriile de argumente folosite de familie sunt, cel mai adesea, diferite de cele ale 
specialiştilor în consilierea şi orientarea profesională, acestea fiind de natură economică, 
afectivă, de conservare a tradiţiilor, de poziţie socială. 

Iată ce sfaturi le dă Mihai Jigău („Consilierea Carierei”), părinţilor în vederea sprijinirii 


tinerilor/copiilor lor: 

- tânărul trebuie tratat cu seriozitate şi respect, ascultat şi încurajat să-şi asume 
responsabilităţi; 

- părinţii trebuie să se asigure că vor să-l sprijine în a lua o decizie bună şi nu să-şi impună 
punctul de vedere sau profesia lor ca model, pentru a-şi compensa propriile nereuşite sau pentru 
a-şi realiza propriile aspirații; 

- să stea de vorbă cu copii pe tema carierei, să le asculte cu răbdare temerile, ezitările, 
punctul de vedere; 

- să stea de vorbă cu profesorii; 

- să se informeze, împreună cu copii, despre ofertele de educare/angajare; 

- să le pună la dispoziţie şi să-i încurajeze să citească ziare şi reviste de specialitate pe piaţa 
muncii, care conţin anunţuri de angajare şi prezentări de companii; 

- să le atragă atenţia supra conţinutului unui anumit anunţ care nu este serios (cum ar fi cele 
care conţin promisiuni exagerate şi aluzii transparente la alte activităţi sau obligaţii); 

- la început, lista opțiunilor profesionale ale tinerilor este mai largă; ei trebuie ajutaţi treptat 
să-şi contureze interesele cu privire la carieră, prin luarea în considerare a tot mai multe criterii, 
condiţii sau restricţii impuse de ralitate şi astfel, să se focalizeze pe un număr mai mic de 
alternative; 

- nu trebuie inoculate, în mintea tinerilor, idei preconcepute şi stereotipuri cu privire la 
anumite profesii; 

- tinerii trebuie prevenifi că este o realitate a pieţei muncii schimbarea profesiei, a locului 
de muncă, concedierea şi şomajul, învătarea continuă sau reorientarea profesională; 

- pentru că unii tineri au tendinţa de a se limita la niveluri de studii mai reduse sau părăsesc 
un anumit tip de educaţie înainte de încheierea oficială a duratei acestuia şi fără a se înscrie la o 
altă formă de educaţie, ei trebuie avertizaţi asupra faptului că gama ofertei de locuri de muncă şi 
salarizarea sunt în legătură directă cu nivelul de studii finalizate; 

- este extrem de utilă cultivarea permanentă a încrederii în sine, în forțele proprii, în 
capacitatea de a realiza ceva, fără a exagera şi fără a valoriza la modul absolut; 

- tinerii trebuie ajutaţi sá nu se descurajeze dacă, după ce au mers la mai multi angajatori, şi 
după luni de cătare, nu şi-au găsit încă un loc de muncă. Cautarea unui loc de muncă poate fi 
foarte frustrantă, de aceea se recomandă apelarea la ajutorul unor specialişti în recrutare; 

- tinerii nu trebuie împiedicaţi, ci dimpotrivă, să se angajeze pentru o lună sau două pe 
perioada verii; 

- tinerii trebuie informaţi asupra drepturilor ce le revin odată angajaţi, salarii, carte de 
muncă, concedii de odihnă şi medicale, asigurări, protecţia muncii. 

În majoritatea siuaţiilor, familia este asadar reperul major în conturarea opţiunilor pentru o 
anumită carieră a tinerilor si de aceea parintii nu trebuie sa uite locul pe care-l ocupa in viata 
copiilor lor. 


Relatia dintre disciplinele şcolare şi alegerea profesiei 


Există o stânsă legătură între disciplinele şcolare şi profesia pe care un tânăr o urmează sau 
o va alege pentru viitor. Spre exemplu, dacă un elev are rezultate bune la: 

- limba română/limbi străine, acesta ar putea deveni: profesor de limba română sau de limbi 
străine, cercetător în lingvistică, bibliotecar, lucrător în publicitate, învăţător, educator, ghid, 
translator, actor, diplomat, jurnalist, critic de artă, corector, editor etc. 

- matematică: profesor de matematică, economist-contabil, informatician-programator, 
inginer în diferite domenii, funcţionar bancar, tehnician în construcţii, agent comercial, arhitect, 
pilot, statician, astronom. 


- fizică, chimie, bilogie: profesor sau cercetător în unul din aceste domenii, fizician, 
chimist, biolog, biochimist, biofizician, tehnician agricol, inginer, farmacist, medic, stomatolog, 
agronom, geolog, horticultor, cosmetician. 

- istorie: profesor sau cercetător în acest domeniu, ghid turistic, muzeograf, arheolog, 
diplomat, scriitor. 

- informatică: profesor, contabil, informatician-programator, astronom, statician, cartograf, 
economist, inginer, lucrător în domeniul finaciar-bancar, specialist în telecomunicaţii, arhitect, 
controlor de trafic aerian. 

- educaţie fizică: profesor de sport, antrenor, fizioterapeut, ofiţer în armată, polițist, 
pompier, comentator sportiv, atlet, fotbalist etc. 

Acestă modalitate de punere în relaţie a materiilor şcolare cu ulterioarele dezvoltări 
profesionale este posibilă în măsura în care tânărul alege să continue pe domeniul ales. Desigur, 
rezultatele bune la aceste domenii nu pot împiedica un elev să aleagă un alt domeniu profesional. 
Performanţele şcolare bune la anumite materii duc, cu o posibilitate mai mare, către anumite 
profesii şi facilitează realizările în carieră sau, altfel spus, exercitarea unor profesii presupune 
anumite aptitudini. 


CAPITOLUL 4 
CONSILIEREA CARIEREI 


1.DIFERENTIERI TERMINOLOGICE 


OCUPATIA este activitatea utila, aducatoare de venit (in bani sau natura), pe care o 
desfasoara o persoana in mod obisnuit, intr-o unitate economico-sociala si care constituie pentru 
aceasta sursa de existenta. Ocupatia este, deci, proprie persoanelor active, care practica o 
activitate recunoscuta de societate ca utila pentru sine si semenii sai. Ocupatia unei persoane 
poate fi exprimata prin: functia sau meseria exercitata de aceasta. 

FUNCTIA este activitatea desfasurata de o persoana intr-o ierarhie functionala de 
conducere sau executie. In clasificarea de fata, functiile sunt cuprinse in grupele majore de la 1 la 
5. 

MESERIA este complexul de cunostinte obtinute prin scolarizare si prin practica, necesare 
pentru executarea anumitor operatii de transformare si prelucrare a obiectelor muncii, sau pentru 
prestarea anumitor servicii. Meseriile sunt clasificate in grupele majore de la 6 la 8. 

Pentru definirea corecta a notiunii de ocupatie si evitarea confuziei, este necesar sa se 
defineasca si notiunea de PROFESIE , care, in unele cazuri, poate fi si ocupatie, iar in altele nu. 

Deci, PROFESIA este specialitatea (calificarea) obtinuta prin studii, iar ocupatia este 
specialitatea (calificarea) exercitata efectiv la locul de munca. 

De exemplu: 


Profesia corespunde cu ocupatia l. ENE metalurg l. E] metalurg 
| RS 


4. Conducatorauto____ MA Conducatorauto [| | 
TN EST S S O 
B. Medie BE: Director 
4. Inginer agronom W Sef ferma agricola | 


5. Economist 5. Secretar de stat 


2. CONSILIEREA IN CARIERA.ALEGEREA CARIEREI : ETAPE SI MECANISME 
ALE DECIZIEI 


Consilierea carierei este in primul rand o relatie pe care o stabileste tanarul cu o persoana 
pregatita sa-l sprijine in elaborarea planurilor de viitor. Privita din alt unghi de vedere, 
consilierea carierei este un exercitiu activ de comunicare, cu rolul de a mobiliza eficient 
resursele de care dispune un tanar, in scopul atingerii obiectivelor pe care si le-ai propus. 

Consilierul isi asuma rolul de facilitator, consultant, coordonator, furnizor de informatii si 
persoana de legatura intre tanar si piata de munca. 

Consilierul de cariera te ajuta sa-ti explorezi interesele si aptitudinile si sa iei hotarari 
educationale importante care iti vor influenta deciziile de cariera din viitor. El te ajuta sa-ti 
raportezi aptitudinile la informatiile despre cariera. Iti explica procedurile, scopurile si strategiile 
implicate in consiliere, inainte de a stabili o relatie cu tine. 


Cu sprijinul sau se va putea ca tanarul sa-si dezvolte un sistem coerent de scopuri de 


viata, sa-si intareasca comportamentul intentional. 


Daca vei sti sa-ti stabilesti obiectivele de viitor, vei sti si care sunt propriile tale 


capacitati. Vei fi capabil sa pui in actiune mai multe modele de comportament pentru o situatie 
data si vei putea sa abordezi problemele de viata mult mai elaborat. 


Unul dintre cele mai importante obiective ale consilierii este luarea deciziei. Un sprijin şi 


o strategie aparte trebuie gandite atunci când elevii/tinerii au dificultăţi în alegerea unei cariere 


sau in punerea în aplicare a unui plan personal de viaţă. O asemenea strategie din partea 


consilierului presupune : 


asigurarea că este necesară o decizie 

explicarea procesului luării deciziei 

clarificarea valorilor şi motivatiilor relevante pentru a susţine o anumita decizie 
identificarea, “producerea” de alternative de alegere 

identificarea variantelor adecvate şi convenabile celui consiliat 

evidenţierea implicaţiilor alegerii unei anumite alternative (costuri, dezavantaje, 
beneficii, investiţii personale, educative, financiare, de timp etc) 

reanalizarea concordantei alegerii cu sistemul personal de valori, motivații, deprinderi şi 
aptitudini, scopuri şi circumstanţe concrete de viaţă 

luarea deciziei şi formularea unui plan de acţiune care să asigure îndeplinirea acesteia. 


In ultimii ani, in consiliere, se contureaza tot mai mult tendinta de a-l investi pe cel 


consiliat cu un rol din ce în ce mai semnificativ în deciziile care îl privesc, de a-i oferi 


instrumentele care-l fac mai activ în dezvoltarea propriei sale cariere. 


În acest sens, in relatia cu tanarul/adolescentul pe care il consiliem va trebui să : 

ii arătăm cum se poate informa, ce şi unde să caute informaţii (dar căutarea efectivă o 
realizează singur) 

11 exemplificám care sunt punctele tari şi slabe ale cuiva (dar identificarea acestora la 
propria-i persoană o face personal) 

ii arătăm cum se întocmeste un CV şi o scrisoare de intenţie (dar el întocmeşte singur 
aceste documente) 

ii demonstrăm concret cum se identifică un loc de muncă vacant (căutarea o realizează 
chiar el) 

11 simulăm diferite situații premergătoare angajării (cand va fi singur) 

11 amintim care sunt comportamentele dezirabile la locul de muncă (dar el va decide, în 


final, ce atitudine va adopta) 


- ii enumerăm priorităţile posibile ale angajatorului (dar el va decide dacă ale sale sunt mai 
importante «acum şi aici»). 

Majoritatea tinerilor, când sunt în faţa unei întrebări referitoare la ce le-ar plăcea să facă, 
se rezumă la lucruri cotidiene, la aspecte relativ nesemnificative ale vieţii lor. Răspunsurile se 
limitează, cel mai adesea, la fapte de natură materială sau la anumite dorinţe care sunt 
relativ la îndemâna (procurarea unei maşini, case, a unor obiecte în locuinţă). Situaţia este cu 
totul alta dacă aceleaşi persoane sunt invitate să răspundă la aceeasi intrebare, de data aceasta 
fără a ţine cont de restricțiile în care se afla în prezent, presupunând că ar avea suficiente 
mijloace (materiale şi financiare) pentru a-şi permite orice (de exemplu, o moştenire, sume mari 
de bani, peste cheltuielile cotidiene, câştigate la loto), nu ar avea obligaţii de serviciu sau şi-ar 
putea permite să le ignore, ar avea îndeajuns timp liber pe care să îl poată utiliza numai pentru 
sine etc. În acest ultim caz ies la iveală cele mai puternice si mai ascunse aspirații, vise sau 
preferinţe personale 

Alegerea carierei presupune in fapt : 


- o schimbare dinamică, permanentă 


o anumită stadialitate 


accidente, eşecuri, reveniri, şansa 


trasee diferite ale carierei 


aspirații, preferinţe, idealuri 
Pattern-urile privind cariera sunt dinamice şi influențate de realitatea socio-economică şi 
culturală in care fiecare se integreazala un moment si timp date. Situaţia socio-economică 
prezentă face astfel să crească decalajul între alegerea şi aspiraţia profesională a unui tanar. În 
acelaşi context, pe masură ce libertatea de alegere se restrânge, sporeşte şi ponderea acceptării 
anumitor compromisuri cu privire la dezvoltarea carierei. 
Cu toate că se recunoaşte existenţa a diferite stiluri decizionale, de o manieră mai 
generală, procesul luării deciziei parcurge următoarele etape : 
- identificarea problemei prin: 
- culegerea de informaţii 
- sistematizarea datelor 
- analizarea alternativelor: 
- elaborarea unor alternative 
- analizarea implicatiilor, consecinţelor 


- selectarea şi aplicarea unei soluţii: 


- identificarea soluţiei maximal favorabile 
- aplicarea soluţiei în practică 

Principalele categorii de probleme care fac dificilă luarea unei decizii sau chiar fac 
imposibilă o hotărâre cu privire la carieră sunt următoarele : 

- lipsa de informaţii, date insuficiente, nerelevante sau analiza superficială a informaţiilor 
complexe 

- lipsa de încredere în sine, ezitarea sistematică, amânarea 

- lipsa capacităţii de întelegere a sinelui şi fenomenelor specifice pieţei muncii 

- excesiva dependenţă de alte persoane 

- conflicte interne 

- indisciplina în aplicarea planului 

- anxietatea alegerii 

- finalitáti nerealiste, excesiv de îndepărtate şi care implică extrem de multe « costuri » 
- maturitatea psihologică pentru a opera alegeri 

- lipsa capacităţii de a corobora datele şi a gasi alternativa (Herr, Cramer, 1974) 

Capacitatea redusă sau chiar incapacitatea de a lua o decizie cu privire la propria carieră 
este o realitate des întâlnită în practica muncii de consiliere. Indecizia este cel mai adesea 
consecinţa unei stări de inadaptare socială, atât personală, cât şi socială. 

După Forner, există următoarele categorii de structuri cauzale ale indeciziei cu privire 
la alegerea carierei : 

- indecizia cauzata de nedezvoltăre: momentul luării deciziei este prea timpuriu faţă de 
maturitatea necesară pentru alegerea carierei 

- indecizia generalizată/globală: incapacitatea de a lua decizii, în ciuda atingerii maturității 

- anxietatea decizională: o stare emoțională cu o polaritate negativă legată de conjuncturi ce 
implică alegeri 

- indecizia determinata de lipsa de informaţii 

- indecizia cauzata de necunoaşterea metodei de a lua o decizie rațională, motivată 

- indecizia determinata de obstacolele/cauzele externe, neimputabile individului 

- indecizia cauzata de anticipărea pesimista a consecințelor unei opțiuni sau capacități 
personale de a o pune în practică 


- indecizia determinata de o slaba motivaţie pentru muncă (interne sau extern stimulată). 


Cunoaşterea acestor realități este importantă pentru consilier din punct de vedere practic; 
el trebuie, astfel, să dezvolte strategii personalizate de combatere a indeciziei (prin educarea 
la cel consiliat a capacităţii de a alege, de a decide, de a se informa). 

Un aspect practic important in consiliere este şi cel al maturității pentru alegerea 
carierei. Problema este semnificativă pentru că are implicaţii asupra justificárii şi stabilității 
alegerii profesionale, a adeziunii interne la aceasta şi la mobilizarea psihologică personală pentru 
a o îndeplini. Până la un anumit punct, se poate găsi o relaţie între maturizarea personală pentru 
alegerea carierei şi vârsta cronologică. Componentele cognitive şi atitudinale sunt cele care dau 
notele diferentiatoare între vârsta şi maturitatea alegerilor raționale cu privire la viitoarea cariera. 
Mediul social şi educativ constituie sursa principală a influențelor care duc la maturizarea 
capacităţii de a lua decizii. În acest fel pot fi identificate şi variabile suplimentare care intra în 
procesul «maturizării pentru alegerea carierei»: tipul filierei de educaţie şi formare, genul, 
mediul particular de viaţă, existenţa sau nu a unor programe curriculare de consiliere, 
«presiunea» mediului familial, experienţele personale de contact cu lumea muncii etc. 

Actul alegerii şcolar-profesionale poate induce la tanar anumite stări de conflict, care 
rezidă in : 

- distanţa între aspiratiile şi resursele individuale 

- oferta de formare mai redusă ori inexistentă a instituţiilor educative 

- oferta redusă a pieţei forţei de muncă sau chiar inexistentă 

- situațiile de discriminare (datorită genului, vârstei, originii etnice, anumitor handicapuri, 
religiei, cetăţeniei, orientării sexuale) 


- tipul de formare furnizat de şcoala şi cerinţele angajatorilor. 


ETAPELE PLANIFICARII CARIEREI 


Re-evaluare 


So 

PIATA DE MUNCA 
Oferte de Succes în munca 
munca si 
acceptarea 

| lor 

4. 


Cautarea CV si Interviuri 
locului de scrisori de 
munca intentie 


Obiective Obiective Servicii Învatare continua 
de cariera personale prestate 

pentru 

colectivitate 


Cautare  Interviude Practica si Experienta Tendintele profesiei 
de documentare voluntariat practica 
informatii 


Personalitate Aptitudini Cunoastere Valori Interese Spirit întreprinzator 
si atitudini si si stil de 
realizari învatare 


Foarte importante in cariera, cel putin in primele etape sunt CV si scrisorile. 


A. REDACTAREA CV 
SECTIUNILE IMPORTANTE ALE UNUI CV 
Nume, adresa, telefon, e-mail, adresa web 


Nici o alta informatie nu este ceruta. Daca îti vei schimba adresa noteaza pâna când este valabila 
cea curenta (Ex. pâna la 15 iulie 2002). 

Daca nu poti raspunde la telefon în timpul orelor de serviciu, scrie si un numar de telefon unde îti 
pot fi lasate mesaje. 

Daca incluzi si o adresa de pagina WEB personala, asigura-te ca formatul este unul profesional. 
Situl tau poate sa includa un CV, exemple ale activitatii profesionale, fotografii etc. 

Daca nu esti cetatean român, noteaza si cetatenia. 


Obiectivul de cariera/ obiectivul pentru pozitia solicitata 


Pentru locurile de munca cu program redus sau pentru diversele colaborari obiectivul de cariera 
nu este esential. El ofera totusi angajatorului o idee despre ce ai de gând sa faci. 

Pentru slujbele permanente, pe baza de contract de munca, obiectivul personal pentru postul 
vizat este esential. 

"Obiectivul de cariera" se întinde pe o perioada mai mare de timp, in timp ce obiectivul personal 
pentru postul vizat se refera la primii pasi pe care ii vei face in organizatie (de ex. sa ajungi 
cercetator in domeniul Bioingineriei Umane este un obiectiv de cariera, in timp ce acceparea 


pozitiei de Tehnician de laborator este un obiectiv pentru postul dorit). 

Obiectivele trebuie formulate in termeni de genul "ce poti sa faci pentru un angajator” si nu "ce 
poate angajatorul sa faca pentru tine". Evita expresiile ca "...unde imi voi putea folosi 
cunostintele si aptitudinile pentru a-mi largi nivelul de expertiza in...”. 

Obiectivul trebuie formulat dupa locul de munca pe care il vrei acum (ex. Programator sau 
Asistent Social), sau dupa aria in care vei lucra (ex. Comunicare, Relatii Publice etc.) 
Pregateste-ti mai multe versiuni de CV-uri in care sa-ti descrii aptitudinile relationat strict la 
cerintele locului de munca spre care aspiri. 


Sumarul calificarilor 


Aceasta sectiune este, surprinzator, eliminata de marea majoritate a celor care isi 
redacteaza un CV. Ea este poate CEA MAI IMPORTANTA COMPONENTA a CV-ului. 
Sectiunea va oferi o imagine concisa asupra calificarilor tale tinand seama de obiectivele 
declarate de tine. Aici vrea orice angajator sa ajunga cand citeste un CV. In aceasta sectiune 
angajatorul va regasi in tine persoana ideala pentru postul pe care il ofera, va regasi avantajele 
competitive pe care le pui la dispozitie. Evita redactarea cronologica a valorilor pe care le oferi. 
Doar scrie-le.Poti sa incluzi cateva cuvinte cheie. Acestea vor putea fi usor folosite în bazele de 
date ale angajatorilor, pentru a te gasi mai târziu. Aceasta este cea mai grea sectiune pe care o ai 
de scris in CV-ul tau. Nu încerca sa o scrii pana cand n-ai scris restul CV-ului. Ai nevoie sa vezi 
si sa intelegi informatia scrisa inainte de a o rezuma.Poti sa incluzi 3-7 subpuncte, folosind 
substantive si adjective (nu verbe de actiune). Mergi pe urmele experientei tale de munca, a celei 
din pozitia de voluntar si/sau pe baza unor activitati extracurriculare in termeni de durata, scop, 
obiective atinse etc. Daca nu ai experienta relevanta, accentueaza aptitudinile pe care le-ai 
dezvoltat in termenii relatiilor interpersonale, organizationale etc. 
Prima fraza se rezuma la experienta pe care o ai tinand seama de obiectivul declarat (ex. un an 
experienta in design grafic). A doua fraza descrie cunostintele tale relationat la numeroasele 
componente si aspecte ale postului spre care aspiri (ex. bugetare, scrierea rapoartelor, planificare 
etc.). A treia fraza descrie numeroasele aptitudini pe care le ai pentru a indeplini efectiv cerintele 
locului de munca (ex.capacitatea de a rezolva probleme, capacitatile de comunicare, 
managementul timpului etc.). A patra fraza se refera la baza academica pe care o ai. Ea 
completeaza experienta practica acumulata (ex. design, evaluarea resurselor, marketing etc.) 
A cincea fraza enumera caracteristicile si atitudinile tale personale, asa cum sunt ele cerute de 
locul de munca solicitat (de incredere, abilitatea de a lucra sub presiune, creativitate etc.) 


Sumarul aptitudinilor 
(n locul obiectivului pentru pozitia solicitata si a sumarului calificarilor) 


Aceasta sectiune este esentiala in cazul CV-urilor care omit obiectivul pentru pozitia 
solicitata si a sumarului calificarilor. Ea va fi inserata imediat dupa sectiunea "Nume si Adresa”. 
Are in componenta 3-6 subpuncte care subliniaza cele mai relevante puncte forte pe care le detii 
pentru locul de munca solicitat. Descrie avantajele tale competitive - valorile pe care le oferi. 
Mergi pe urmele experientei tale de munca, a celei din pozitia de voluntar si/sau pe baza unr 
activitati extracurriculare in termeni de durata, scop, obiective atinse etc. Daca nu ai experienta 
relevanta, accentueaza aptitudinile pe care le-ai dezvoltat in termenii relatiilor interpersonale, 
organizationale etc. Mentioneaza formele de educatie/training formale sau profesionale. Poate fi 
folositor sa mentionezi si cunoasterea altor limbi (engleza, franceza, germana etc.). 


Enumera principalele arii in care posezi abilitati (ex. utilizarea calculatorului, instrumentare 
stiintifica etc.). Enumera si caracteristicile tale personale care sunt cerute de pozitia pe care o 
soliciti (ex. entuziasm, flexibilitate, atentie la detalii etc.). 


Educatia 


- Studentii in anii terminali vor scrie in CV daca sunt studenti in sistem de stat sau privat, 
diploma pe care urmeaza sa o obtina, disciplina pe care isi focalizeaza interesele, universitatea, 
anul inceperii facultatii, diversele titluri obtinute sau spre care aspira (ex. student ASE, finante - 
banci, Bucuresti, | Oct.1999 - pana in prezent).Nu este necesar sa treci in CV scoala primara si 
gimnaziul absolvit, decat daca au fost institutii prestigioase. 


- Mentioneaza liceul absolvit, diploma obtinuta, data si, daca doresti, poti scrie si specializarea 
obtinuta (ex. Bucuresti, Diploma Bacalaureat, Liceul "Ion Neculce”, 1999). Numele diplomelor 
obtinute nu se abreviaza. Toate etapele educationale vor fi scrise in ordine inversa absolvirii lor 
(cea mai recenta prima). 


-Cursuri Relevante. O sub-sectiune este cea a cursurilor care au relevanta in raport cu locul de 
munca dorit. Alege 6-10 cursuri care au legatura cu obiectivul declarat. Daca unul dintre cursuri 
nu aduce, prin titlul lui, informatii relevante cu privire la legatura cu obiectivul declarat, explica 
separat de ce a fost introdus in lista. Lista va trebui "aranjata" in ordinea prioritatilor. In orice 
caz, evita enumerarea haotica. Poate avea aspect tabelar pentru o mai buna citire. 


-Proiecte. In aceasta sub-sectiune pot fi scrise proiectele relevante, rapoartele, tezele etc. pe care 
le-ai pregatit (cu ghilimele). Daca titlul este suficient de expresiv, va fi scris fara a fi date 
explicatii suplimentare. 


Experienta IT&C 


Vor fi mentionate atat cunostintele teoretice, cat si cele practice. Poate fi realizat un tabel cu 
sectiunile: Hardware, Operating Systems, Software, Limbaje de programare. 


Experienta profesionala 

CV-ul cronologic este cea mai acceptata forma pentru sublinierea experientei profesionale. 
Incearca acest format pentru inceput. 

Daca nu poti sa subliniezi punctele tale forte nca de pe prima pagina, incearca un CV cronologic 
modificat. Daca nici acesta nu ajuta, incearca CV-ul functional. 


Cercetare stiintifica, certificare 


Prezinta o lista a calificarilor, tinand cont de obiectivul postului. Daca adaugi si date, ordinea va 
fi cea invers cronologica. 


Premii, burse 


Mentioneaza numele premiului, numele institutiei care ti-a acordat premiul si data. Mentioneaza 
premiile importante, atat cele obtinute in facultate, cat si cele obtinute in liceu. Ordinea lor va fi 
invers cronologica. Explica ce inseamna acel premiu daca cititorul nu poate intelege importanta. 


Afilieri profesionale 
Vor fi listate numai cel care au relevanta pentru pozitia solicitata. 
Articole publicate 


Vor fi mentionate numai articolele aparute in revistele care ar trebui sa prezinte interes pentru 
angajator. Mentioneaza ce anume a fost publicat si ce a fost trimis spre publicare. Mentioneaza 
documentele pe care le-ai prezentat din pozitia de invitat special sau vorbitor invitat in cadrul 
diverselor cnferinte, seminarii etc. 

Daca lista este foarte lunga, mentioneaza numai materialele relevante pentru postul solicitat. 


Limbi straine 


Mentioneaza in primul rand limbile in care poti vorbi fluent si in care poti sa iti desfasori 
activitatea (altele decat limba romana). Mentioneaza daca poti sa vorbesti si/sau sa scrii in limba 
respectiva. 


Activitati/ interese 


Activitatile desfasurate ca voluntar pot fi incluse in mai multe moduri, in functie de mesajul pe 
care vrei sa-l transmiti. Poti sa incluzi activitatile de voluntariat in aceasta sectiune daca vrei sa 
demonstrezi modul de petrecere a timpului liber. 

Daca vrei sa subliniezi chiar activitatile in cauza, poti sa creezi o sectiune separata numita 
"Activitati voluntare”. Aici vei putea sa mentionezi si organizatiile sub umbrela carora iti 
desfasori activitatea de voluntar, contributiile pe care le aduci etc. Incepe fiecare punct din lista 
ta cu un verb. 

Poti sa incluzi activitatea de voluntariat si in cadrul sectiunii care descrie experienta de munca 
daca activitatile prestate iti pot crea avantaje (ex. Assistant Manager - volunteer). 

Organizarea activitatilor va fi facuta in ordine invers cronologica. 

La finalul acestei sectiuni poti sa incluzi interesele tale (ex. educatie fizica, hobby-uri, sporturi 
sau activitati relaxante). In general, angajatorii vor sa stie cum iti petreci timpul liber (ex. in 
activitati independente/de echipa). Daca ai dubii asupra acestei sectiuni poti sa renunti la ea. 


Referinte/ mapa personala 
Nota: "referinte la cerere" indica caracterul optional al acestora. Adaugati numele persoanei care 


va recomanda daca ea este bine cunoscuta de catre angajator. El va dori sa va intalneasca datorita 
prezentei respectivei persoane. 


Fara nume de referinta in CV va trebui sa te "vinzi" singur in fata angajatorului. Trebuie sa stii 
ca, in general, persoanele care iti dau referintele nu vor fi deranjate cu telefoane inutile. 
Persoana aleasa sa-ti dea referintele trebuie intrebata daca accepta folosirea numelui sau in CV. 
De asemenea trebuie sa te asiguri ce va spune in cazul in care va fi contactat telefonic de 
angajator. Iti va mentiona punctele puternice sau pe cele slabe? 

Daca un angajator cere o mapa personala (ex. grafic design, proiectare) va trebui sa o prezinti. 
Ca sa o prezinti, trebuie sa o ai. Realizarea unei mape personale ia ceva timp, asa ca trebuie 
pregatita continuu. 


Atentie: 


Poti sa omiti informatii personale ca: varsta, nationalitate sau starea civila. 
Daca aplici pentru o slujba in care acestea conteaza, atunci adauga-le la inceputul CV-ului. 


Nu scrie "Curriculum Vitae" sau "Resume" la inceputul CV-ului tau. Nici data la care ti-ai scris 
CV-ul. 


Asigura-te ca numele tau este scris in partea de sus a fiecarei pagini. 


Include numarul paginilor pe toate paginile cu exceptia primei, de preferat in partea de sus a 
paginii. 


Foloseste un dictionar pentru intelegerea clara a aptitudinilor/abilitatilor cerute de locul de 
munca si a contributiilor pe care le poti aduce tu in cadrul companiei. 


Verifica prima forma pentru acuratete. Vezi daca nu ai omis ceva. Verifica ultima forma pentru 
graseli chiar inainte de a o tipari. 


Pastreaza toate notitele pe care le-ai folosit la realizarea CV-ului. 


Un CV trebuie pastrat la zi. De aceea va fi nevoie sa-l completezi din timp in timp. 


B. REDACTAREA SCRISORILOR 


Scrierea efectiva a scrisorilor este un aspect esential al cautarii unui loc de munca. Sa 
scrii bine ia mult timp si presupune o munca grea. Trebuie compuse documente ce reflecta 
personalitatea celui care o scrie. Nu trebuiesc copiate de la alte persoane. 

Scrisorile vor fi trimise de mana numai cand acest lucru este cerut de catre angajator. 
Informarea prealabila 
In activitatile de planificare a carierei si de cautare a unui post se va intra in contact cu 
foarte multi oameni (sute). Acestia se grupeaza in doua categorii: 
1. de pre-contact - cu care nu s-a comunicat inca (verbal sau scris) 
2. de post-contact - persoane cu care ai intrat deja in contact. 
Pentru categoria de pre-contact trebuie sa se obtina numele si functia persoanei careia i se 


va scrie. Asigura-te ca nu exista greseli in scrierea numelui si a functiei. Telefoneaza la 
organizatie pentru a verifica daca datele pe care le ai sunt corecte. Acorda atentie la formula de 
adresare (Doamna sau Domnisoara). Scrisoarea va fi mai bine receptata daca este adresata unei 
persoane si nu unei functii din organizatie. 

Pentru categoria de post-contact trebuie sa obtii cartea de vizita sau sa transcrii datele 
persoanelor cu care intri in contact (nume, functie, adresa, telefon, fax, e-mail, telefon mobil 
etc.), inca din timpul primei discutii. 

Noteaza-ti orice informatie pe care o obtii cu privire la postul liber sau organizatie. Iti vor 
fi de un real folos in redactarea ulterioara a scrisorilor. 


Scopul, forma si continutul scrisorii 

Trebuie sa te decizi cu privire la scopul scrisorii, forma de prezentare a informatiilor si 
informatiile propriu-zise. Punctele esentiale ale scrisorii trebuie sa fie la obiect, in linia 
scopului scrisorii. 

Cerceteaza prima forma a scrisorii de mai multe ori. Evita frazele care incep cu “Eu”. 
Folosirea repetata a sintagmei “Eu”, monotonia frazei, scrisul incoerent, plictisitor, scade 
nivelul de atingere a obiectivului scrisorii. Paragrafele vor trebui sa se limiteze la 4-5 
propozitii, iar propozitiile nu trebuie sa fie mai mari de doua randuri. Prima propozitie a 
paragrafului are rolul de a introduce subiectul care va fi dezvoltat in restul paragrafului. 

Trimite scrisoarea in original si nu copii cu aspect de reproducere in masa. Pastreaza o 
copie a scrisorii. Contacteaza telefonic, in cel mai scurt timp, persoana careia i-ai adresat 
scrisoarea. Asta in cazul in care nu te-a contactat din proprie initiativa. Poti sa concepi si sa 
folosesti scrisori cu antet si carti de vizita personalizate. Daca nu poti sa le realizezi singur, 
apeleaza la un profesionist. Efectul obtinut asupra angajatorului va fi cel de seriozitate si 
profesionalism. 

Tiparirea scrisorii trebuie sa fie de calitate. Va avea aceeasi forma ca si CV-ul (aceeasi 
hartie si grafica). Dispozitia in pagina, marginile, forma grafica finala sunt foarte importante. 
Verifica claritatea, tonul abordat, acuratetea. Verifica scrierea cuvintelor, punctuatia, 
gramatica. 

Trimite scrisoarea si CV-ul intr-un plic mare, care sa nu indoaie hartia. 


TIPURI DE SCRISORI 


1. SCRISORILE DE INTENTIE 

Scrisoare de intentie acompaniaza CV-ul in momentul in care il trimiti unui posibil angajator. 
Ea are rolul de a te prezenta ca pe un candidat capabil. 

Scrisorile de intentie sunt de doua tipuri: 


1. “Cover letters” sunt acele scrisori care se trimit pentru o pozitie precisa, in urma unui anunt 
al organizatiei angajatoare. Numai 20% dintre posturile valabile la un moment dat sunt 
anuntate (este ceea ce numim “piata de munca vizibila”). Vor exista, deci, foarte multi 
competitori in incercarea de obtinere a posturilor anuntate. In fapt, 90% dintre persoanele care 
cauta un loc de munca se orienteaza numai catre acest sector de 20%, al posturilor anuntate. Nu 
limita aria de trimitere a scrisorilor numai catre posturile anuntate. Postul pe care il doresti este 
posibil sa nu fie anuntat in presa (sau in alte surse). 

2. “Broadcast letters” sunt scrisorile care se trimit catre locuri de munca neanuntate. Ele 
informeaza managerii asupra potentialului tau, cu scopul unei eventuale abordari ulterioare. 
Dar, unde sunt aceste posturi care nu sunt anuntate? Ele pot fi aflate foarte usor vorbind cu 
oamenii. Localizeaza-le prin consultarea cataloagelor, ziarelor, periodicelor, organizatiilor 
profesionale si a Internet-ului. Cauta oportunitati in mediul de afaceri, in industrie, servicii 
sociale, educatie, guvern etc. Multi oameni doresc sa te ajute daca pot, asa ca trebuie doar sa 
ceri asistenta lor. Intreaba care este numele si adresa angajatorului. Mergi personal sa vezi 
aceste potentiale locuri de munca (direct sau prin telefon pentru stabilirea unui interviu). Daca 
nici O alta metoda nu-ti este accesibila, a treia metoda pe care o poti aplica este sa trimiti o 
scurta scrisoare prin care sa ceri o scurta intalnire. 

Similaritati si diferente intre scrisorile de tip "cover" si "broadcast" 

Cele doua tipuri de scrisori au similaritati si trebuie sa includa urmatoarele elemente: 
accentul va cadea pe punctele forte cerute de post astfel incat angajatorul sa faca o conexiune 
usoara cu cerintele organizatiei sale. Punctele forte vor fi elaborate pornind de la calificarile 
prezente. Exemplele ce contin numere, cifre conduc la cresterea increderii in acuratetea 
scrisorii. Prin scrisoare te vei diferentia net fata de ceilalti competitori. Motiveaza-l pe 
angajator, fa-l sa-si doreasca sa se intalneasca cu tine. Linia generala trebuie sa fie pozitiva, sa 
pastreze caracteristici de confidentialitate, dar nu trebuie sa treci limita spre egoism. Faptele 
trebuie lasate sa vorbeasca despre ele. 

Scrisoarea tip "cover" este adresata si trimisa unei persoane sau departament specificat 
intr-un anunt. Daca nu este specificat nici un nume, incearca sa-l obtii din alte surse, pentru a 
personaliza trimiterea. 

In primul paragraf trebuie trecut titlul postului din anunt. Trebuie mentionate beneficiile pe 
care le poti aduce si care este interesul tau fata de organizatie si postul solicitat. Dupa ce crezi 
ca angajatorul a primit scrisoarea, telefoneaza pentru a restarni interesul asupra ta si pentru a 
stabili data unui interviu. 

Scrisoarea tip "broadcast" este adresata si trimisa sefului de departament unde doresti sa 
lucrezi. Daca organizatia este mica, trimite-o direct presedintelui sau directorului executiv. In 
primul paragraf, pe baza cercetarilor facute, mentioneaza exact pozitia de care esti interesat, 
ceea ce poti sa oferi, ceea ce ei au nevoie si de ce ar apela la tine. Mentioneaza si numele 
persoanelor (cu permisiunea lor) de la care ai luat informatiile. 

Scrisorile trebuie sa aiba la baza activitatile pe care le poti presta pentru angajator. O 
pagina este maximum admis pentru acest tip de scrisoare. Manifesta-ti entuziasmul, chiar daca 
este numai aparent. Trebuie sa trezesti si sa pastrezi interesul cititorului, de la inceputul si pana 
la sfarsitul scrisorii. Evita fraze de genul “asa cum puteti vedea”. Cititorul s-ar putea sa nu fie 
in stare sa vada punctul pe care doresti sa-l accentuezi. 

Calitatea scrisorii tale va determina prima impresie a angajatorului. Inainte de a incepe sa 
scrii, analizeaza inca o data cerintele locului de munca si competentele pe care le ai. Realizeaza 


o comparatie obiectiva intre cerinte si competente. 
Care sunt “punctele tari” pe care le ai? Cerceteaza organizatia angajatoare si vei descoperi ce 
avantaje competitive va trebui sa le prezinti. Personalizeaza informatiile privitoare la dorinta si 
motivatia ta de a obtine acel post. Chiar, de ce vrei sa lucrezi acolo? 

Scrisoarea va contine numai informatiile relevante, particularizate prin experienta ta de 
angajat sau voluntar, educatie, obiective atinse, atribute personale cerute de post. Scrisoarea are 
rolul de a pune in lumina calitatile tale cele mai importante, CV-ul fiind mult mai cuprinzator. 
Tehnica redactarii 

Pentru inceput scrie ideile, una sub alta, asa cum iti vin in minte. Dupa aceasta etapa, 
analizeaza materialul, grupeaza ideile pe teme si scrie propozitiile care vor incorpora temele in 
paragrafe. Accentueaza contributiile pe care le poti aduce organizatiei. Pune accentul pe 
achizitiile de pana acum si pe modul in care le poti transfera asupra noului loc de munca. Din 
cercetarea noului loc de munca sau din anunt selecteaza cuvintele care se refera la cerinte 
(“este ceruta, trebuie sa aiba, foarte necesar, cunoscator al”). Acorda atentie punctarii fiecareia 
dintre aceste cerinte. Ele sunt, de fapt, avantajele tale competitive. Foloseste verbe de actiune. 
Nu este indicat sa reproduci ce este scris in CV. Evita folosirea cuvintelor negative si a 
sintagmelor cu conotatii negative. Evita sintagmele “de altfel”, “oricum ar fi” etc. deoarece au 
conotatii negative. Pune accentul pe calificarile pe care le ai pentru noua pozitie, chiar daca 
printre ele se afla unele care nu exista in mod real. 

Intr-o scrisoare tip “broadcast”, alegerea modalitatii de frazare a obiectivului personal 
pentru noul post trebuie realizata foarte prudent. Daca este prea limitat s-ar putea sa nu fie 
considerat indeajuns pentru postul respectiv, iar daca este prea larg poate fi perceput ca fiind 
nefocalizat, indecis, specific unei cautari a unui post oarecare. Cand se trimit scrisori pe piata 
“ascunsa” de munca, nu trebuie trimise sute de scrisori pentru simplul motiv ca nu se va putea 
face o cercetare obiectiva a organizatiilor. Rata de raspuns nu justifica timpul si costurile. Va 
trebui sa te concentrezi initial asupra a 15-20 de organizatii. Apoi vei trece la urmatorul grup de 
15-20. Multe organizatii folosesc tehnici de scanare a CV-ului in propriile baze de date. 
Sugereaza contextual, neexplicit, cuvintele cheie care te pot scoate in fata, in cazul unei cautari 
in baza de date. 


2. SCRISORILE DE MULTUMIRE 
Trimite scrisori de multumire oricarei persoane care te-a ajutat. Exprima-ti aprecierile si 
informeaza-le cu privire la stadiul activitatilor tale. Obtine sprijinul lor. Multumeste fiecarei 
persoane cu care ai sustinut un interviu. Mentioneaza 1-2 aspecte din care ai avut de invatat. 
Promptitudinea serisorilor este un element esential. 
Mentioneaza in scris aprecierile tale pentru informatiile pe care le-ai primit. Multumeste 
persoanelor care ti-au dat referinte. 


3. SCRISOAREA DE MULTUMIRE POST-INTERVIU 

Foloseste aceasta scrisoare, cea mai neglijata dintre toate tipurile de scrisori, sa informezi 
un posibil angajator cu privire la interesul tau pentru postul oferit. Rezuma punctele tale 
puternice si exprima-ti dorinta de a fi inclus in urmatorul set de interviuri. Promptitudinea 
(max.24 ore) cu care trimiti scrisoarea dupa interviu este foarte importanta. Poti sa mentionezi 


si alte informatii pe care ai uitat sa le transmiti la interviu. Reaminteste intervievatorului 
calificarile tale pentru pozitia pe care o doresti si ce beneficii va obtine compania daca te 
angajeaza. Exprima-ti aprecierile pentru timpul si disponibilitatea pe care ti-a aratat-o. 


4. SCRISOAREA CA URMARE A RESPINGERII CANDIDATURII 

Dupa ce primesti un "ne pare rau, dar...”, scrie inca o scrisoare. Vei demonstra atitudinea 
pozitiva fata de organizatia care te-a respins. 
Sugereaza ca esti interesat de un post similar celui pentru care ai fost intervievat. Mentioneaza 
ca esti interesat si de un posibil alt post care se elibereaza in cadrul companiei. 

Se mai pot scrie scrisori pentru scoaterea CV-ului tau din baza de date a candidatilor, pentru 
refuzarea unei oferte de munca, de acceptare a unui loc de munca etc. In principiu, orice aspect 
nou aparut poate fi un bun motiv pentru o scrisoare. 

Atentie, insa, sa nu abuzezi de aceasta metoda. Efectul va fi invers celui scontat de tine. 


3. TEORII ALE DEZVOLTARII CARIEREI 
Teoriile carierei ajută la clarificarea procesului de orientare şi oferă îndrumări pentru 


practicieni. Una dintre cele mai cunoscute teorii, cea a lui Holland a avut o influenţă majoră 
asupra elaborării de chestionare şi alte materiale de sprijin pentru activităţile de consiliere. 

Dezvoltarea ca si componentă a consilierii şi orientării carierei este ilustrată prin teoria cu 
privire la durata şi spaţiul de viaţă aparţinând lui Super. Această teorie robustă şi cuprinzătoare 
oferă un cadru excelent pentru elaborarea programelor de intervenţie în carieră. 

Procesul de dezvoltare a carierei poate fi considerat şi proces de învăţare. Acesta este 
documentat cu ajutorul teoriei învăţării sociale a lui Krumboltz. Aspectul actual al procesului de 
luarea a deciziei a fost, de asemenea, subiect al teoriei dezvoltării. 

Un model compensatoriu este explicat prin referire la modelul aşteptărilor elaborat de 


Vroom. 


TEORIA LUI SUPER - DURATA DE VIAȚĂ SI SPAŢIUL DE VIAŢĂ. Deşi această 
teorie reprezintă rezultatul a 60 de ani de cercetări şi reflecţii şi de feedback de la practicieni, 
Super nu consideră că teoria lui este „comprehensivă“, ci doar o „teorie segmentalá”, care se mai 
poate încă dezvolta. După părerea lui, teoria duratei vieţii şi spaţiului de viaţă este de fapt un set 
de teorii reunite în mod larg, care se ocupă de aspectele specifice ale dezvoltării carierei şi 
formează cadrul unei înţelegeri mai bune a procesului de dezvoltare a carierei şi a consilierii. 


Această teorie este construită în jurul a 14 afirmaţii care pot fi grupate în jurul unor 


componente cheie mai ample ale procesului de dezvoltare a carierei. Fundamentală în această 


teorie este ideea concepţiei de sine. Aceasta este semnificaţia subiectivă acordată calităţilor, 

intereselor, valorilor şi alegerilor, precum şi modului în care ele sunt integrate în temele de viaţă. 

Această semnificaţie subiectivă poate fi diferită faţă de măsurătorile obiective prin care se 

identifică o persoană. Potrivirea dintre perspectivele subiective şi obiective ne oferă o idee 

despre „realismul“ şi „acurateţea“ auto-evaluării. Concepţia de sine este definitorie pentru toate 
rolurile din viaţă, din aceasta făcând parte şi concepția despre carieră. Totalitatea conceptelor 
despre sine oferă imaginea despre sine. 

Super şi-a întemeiat afirmaţiile pe observaţia potrivit careia sfera de calităţi, caracteristici 
personale şi alte trăsături necesare pentru cele mai multe ocupaţii este limitată. Nu există foarte 
multe ocupaţii care să aibă nevoie de o deprindere, calitate sau cunoştinţe atât de specifice, încât 
să-i excludá pe cei mai multi oameni. Pe de altă parte, sfera calităţilor şi a caracteristicilor celor 
mai multe persoane este atât de amplă, încât fiecare persoană îndeplineşte cerinţele necesare 
pentru a avea succes în multe ocupaţii. Evident, persoana care va îndeplini cel mai bine cerinţele 
necesare pentru munca respectivă va avea, probabil, cele mai bune performanţe. Pe de altă parte, 
persoana care posedă mai puţine trăsături ideale pentru munca respectivă va avea performanţe 
mai puţin strălucite, dar atât timp cât persoana depăşeşte minimul cerut, performanţa va rămâne 
satisfăcătoare. 

În toate ocupațiile, modelul de calităţi şi deprinderi pentru respectiva ocupaţie este supus 
schimbării. Acelaşi lucru se întâmplă şi cu persoanele. Sub influenţa procesului de învăţare din 
momentul exercitării unei profesii, persoana poate să-şi lărgească şi să-şi îmbunătățească 
deprinderile, ba chiar să-şi dezvolte o altă concepţie de sine. 

Fiecare stadiu de dezvoltare se caracterizează prin anumite activităţi specifice şi este legat, 
într-o anumită măsură, de vârstă. Conceptul stadiului de viaţă este susținut de mulţi autori şi 
cercetări ştiinţifice, deşi pot exista anumite discrepanțe referitore la vârstă şi stadii. După părerea 
lui Super, se pot identifica următoarele stadii: 

e Stadiul de creştere (de la 4 la 10 ani) care include patru sarcini de dezvoltare majore: apariţia 
preocupării pentru viitor (preocuparea pentru carieră), creşterea controlului personal asupra 
propriei vieţi (controlul), convingerea că trebuie să fie obţinute rezultate în şcoală şi la muncă 
(convingerea) şi dobândirea unor deprinderi şi atitudini de muncă competentă (competenţa). 

e Stadiul de explorare (de la 14 la 24 de ani) presupune conştientizarea faptului că ocupaţia 
este unul din aspectele esenţiale ale vieţii: tânărul adolescent îşi va exprima opţiunile de 
carieră. Acestea sunt, adesea, nerealiste şi temporare. Prin făurirea unor visuri şi prin 


testarea în condiţii nepericuloase (activităţi la şcoală, jocuri pe roluri cu colegii de generaţie 


etc.), adolescentul îşi va dezvolta o mai bună înţelegere a propriei persoane şi a lumii 

înconjurătoare (cristalizarea identităţii). Aceasta va conduce la restrângerea cercului de 

opțiuni şi va ajuta adolescenţii să devină mai realişti (specificarea alegerii). După partea 
inițială a acestui stadiu, adolescentul mai mare sau deja tânărul adult, în funcţie de situația 

individuală şi de cariera educaţională, va încerca să exercite o ocupaţie şi deci, să facă o 

alegere ocupaţională. 

e Stadiul de stabilizare (de la 24 la 44 de ani) este legat de întâlnirea cu adevărata experienţă 
de muncă. Tânărul adult trebuie să-şi asigure locul într-o organizaţie, prin adaptarea la 
regulile acesteia şi prin performanţe satisfăcătoare. Faza de mijloc a acestui stadiu implică şi 
consolidarea poziției prin acumularea de eficienţă şi dexteritate. A treia sarcină este 
avansarea la noi niveluri de responsabilitate. Această ultimă sarcină nu este mereu evidentă şi 
realizată întotdeauna de multi lucrători. 

e Stadiul de menţinere (de la 45 la 65 de ani) este stadiul preocupării pentru efectuarea în mod 
satisfăcător a muncii, menţinerea în funcție prin revizuiri, schimbări şi introducerea de 
inovaţii pentru a se evita rutina sau pentru a se descoperi noi provocări. Este şi stadiul 
problemelor (crizei) de la mijlocul vieţii ( „chiar îmi doresc să fac acest lucru următorii 20 
de ani? “) 

e Dezangajarea (peste vârsta de 65 de ani) implică acea parte a vieții caracterizată prin 
despărțirea de ocupație şi pensionare. Aceasta va conduce la o nouă structură şi stil de viață. 
Oamenii pot fi ajutați în dezvoltarea carierei dacă li se acordă sprijin în dezvoltarea 

abilităților de a explora şi de a alege şi în a-şi identifica interesele si în a-şi descoperi 

punctele forte şi pe cele slabe şi construi o imagine de sine pozitivă. 

Aceasta înseamnă că în programele de orientare şcolară, elevii trebuie să aibă posibilitatea 
de a se auto-explora, în aşa fel încât să-şi descopere propriile preferinţe, capacităţi etc. Trebuie, 
de asemenea, să exploreze mediul pieţei muncii, nu numai să dobândească cunoştinţe mai bune 
despre aceasta, ci să şi testeze ceea ce se potriveşte cu profilul lor. Şi, în sfârşit, se pune 
problema pregătirii pentru luarea deciziei. 

Importanţa acestei teorii pentru practica orientării este extrem de mare. Aceasta oferă un 
cadru pentru intervenţia în cariera unor persoane precum şi pentru activități de educaţie în 
vederea alegerii carierei în mediul şcolar sau în afara acestuia. 

Consilierea individuală este construită în jurul a ceea ce Super numeşte „Evaluarea şi 


Consilierea Dezvoltării Carierei“ (C-DAC). Acest program reprezintă un model intrinsec de 


potrivire, dar adaugă o nouă dimensiune legată de proeminenţa acestor roluri, de valori, de 
maturitatea şi adaptabilitatea carierei şi de conceptul ocupafional despre sine. 

Deşi abordarea C-DAC precum şi modelul Holland sunt construite în jurul mai multor teste 
şi chestionare elaborate de Super şi echipa acestuia, aplicabilitatea acestora este mai puţin rigidă. 
Întregul sprijin acordat nu este foarte mult legat de test. Informaţiile esenţiale necesare pentru 
activităţile de consiliere pot fi adunate în moduri diferite. Pot fi folosite metode ca observaţia, 
interviul, dar se poate apela şi la testele standardizate etc. 

Cele mai importante în cadrul acestei teorii sunt conceptele utilizate pentru a nuanţa ideea de 
potrivire (proeminenta rolurilor de viaţă, identitatea vocaţională, maturitatea, conceptul 
vocational despre sine) şi pentru conştientizarea faptului că această corelare este un proces 
continuu, repetat ori de câte ori elevul trebuie să ia o decizie în legătură cu cariera sa. Aceasta 
sprijină noţiunea unei consilieri ciclice şi a unui proces evolutiv. 

De asemenea, pentru practica orientării şcolare, în această teorie este foarte importantă 
recunoaşterea importanţei mediului şi a unor indicaţii asupra modului în care poate fi înţeles 
rolul acestuia. 

TEORIA ÎNVĂȚĂRII SOCIALE A LUI KRUMBOLTZ. Teoria lui Krumboltz (Mitchell $: 
Krumboltz, 1996) se bazează pe teoria învăţării sociale a lui Albert Bandura (1977) şi subliniază 
teoria consolidării. Krumboltz identifică patru factori care influenţează luarea deciziei cu 
privire la carieră: 

e Zestrea genetica şi calităţile speciale. Anumiți factori biologici moşteniţi, cum ar fi 
rasa, sexul, aspectul fizic pot avea o acţiune restrictivă asupra evoluţiei carierei. Alţi 
factori influenţaţi cel puţin partial de moştenire, inclusiv anumite calități speciale cum 
ar fi cele muzicale sau în domeniul artelor plastice, coordonarea fizică, pot fixa de 
asemenea anumite limite. 

e Condițiile şi evenimentele de mediu. Factorul mediu include toate influenţele care se 
află în afara controlului individului, dar care pot influența ambianța în care există 
individul. Anumite influenţe pot fi de origine umană (de ex., condiţiile de pregătire, 
legislaţia muncii, situaţia economică etc.), altele se pot datora unor forte naturale 
(condiţii climaterice, existenţa resurselor naturale etc.). 

e Experiențele de învățare. Toate experienţele anterioare de învăţare influențează 
procesul curent de învăţare al individului. Krumboltz, deşi recunoaşte complexitatea 
procesului de învăţare, identifică numai două tipuri de învăţare: experienţele de 


învăţare instrumentale (situații în care individul acţionează asupra mediului pentru a 


produce anumite rezultate) şi experienţele de învăţare asociative (Situaţii în care 
individul învaţă prin reacţie la stimuli, prin observarea unor modele sau prin 
îmbinarea a două evenimente). 

e Calitățile de abordare a sarcinii. Acestea sunt calităţile pe care le manifestă individul 
atunci când se angajează într-o sarcină nouă (de exemplu, deprinderile de muncă, 
standardele de performanţă, calitățile perceptive etc.). 

Individul se confruntă în mod constant cu experienţe de învăţare; reacția individului va 
conduce la consecinţe care vor fi urmate, fiecare din ele, de recompense sau pedepse, iar acestea, 
la rândul lor, vor influenţa individul. Interacțiunea dintre stimulii primiţi (experienţa de învăţare) 
şi reacţiile la consecinţele produse va modela individul ca pe o persoană unică. 

Modelarea acţionează prin trei tipuri de consecinţe: 

(1) generalizarea auto-observării (este declararea deschisă sau disimulată a propriilor 
performanţe în legătură cu standardele învăţării) 

(2) dezvoltarea calităţilor de abordare a sarcinii (eforturi ale persoanei de a proiecta 
în viitor generalizárile auto-observaţiei pentru a face previziuni asupra viitorului) 

(3) acţionarea (acestea reprezintă implementarea unor comportamente cum ar fi: 
căutarea sau schimbarea unui loc de muncă). Comportamentul prezent produce 
anumite consecinţe care afectează comportamentul viitor. 

Pe scurt, această teorie se bazează pe ideea că persoana intră într-un anumit mediu (lumea) 
cu o anumită zestre genetică. În timp ce creşte, ea se va confrunta cu diverse evenimente 
(sociale, economice, culturale etc.). Astfel, persoana va învăţa din aceste confruntări şi va aplica 
(acţiona) ceea ce a învăţat la noile evenimente şi confruntări. Aceasta va conduce la feedback-ul 
de la alte persoane (uneori persoane care pot fi considerate drept roluri-model) şi va crea o 
imagine asupra succesului sau eşecului propriilor acțiuni. Totalitatea acestor reacţii va influenţa 
noile alegeri ale individului ori de câte ori acesta va trebuie să opteze şi va ajuta la creşterea 
probabilității efectuării unor alegeri care să evite pe viitor eşecurile. Acest proces de învăţare este 
un proces continuu, care durează toată viaţa, deoarece atât individul, cât şi mediul se schimbă în 
mod constant. 

Din această teorie aflăm că evoluţia carierei este un proces de învăţare care durează 
toată viaţa. Individul începe cu un potenţial de creştere iniţial, dar acest potenţial este 
modelat de mediu şi de interacţiunea dintre mediu şi individ. Confruntarea dintre aceste două 


elemente conduce procesul de învăţare. 


Pentru consilieri şi alte persoane implicate în sprijinirea procesului de evoluţie a carierei 
în cadrul sistemului şcolar, este important: 

° să înțeleagă că procesul de orientare începe de la vârsta şcolară mică şi continuă pe 

tot parcursul scolaritátii. 

. să creeze toate oportunităţile posibile pentru ca elevii să-şi confrunte potenţialul cu 

mediul. 

Asadar este esenţial să se creeze situaţii în care elevii să-şi testeze convingerile, aşteptările, 
calitățile, abilităţile, valorile în legătură cu aspecte care pot fi importante pentru deciziile şi 
evoluţia carierei lor viitoare. Aici pot fi incluse vizite la întreprinderi, perioade de internat, 
proiecte şcolare etc. - o confruntare cu modelele de roluri care pot oferi feedback elevilor. 


Se pot include şi prezentări la clasă făcute de personalităţi respectate, interviuri etc. 


MODELUL AŞTEPTĂRILOR ELABORAT DE VROOM 


Teoriile anterioare se ocupau de procesul de dezvoltare şi de alegere a unei cariere. Desi 
luarea deciziei reprezinta un aspect important in acest proces, totuşi cele mai multe dintre aceste 
teorii acordă puţină atenţie modului în care indivizii iau decizii. 

Există un mare număr de teorii care insa se ocupă în amănunt de modul în care se iau 
deciziile. Unele dintre acestea sunt oarecum descriptive, în timp ce altele sunt mai degrabă 
prescriptive. Un exemplu bine cunoscut este aşa-numitul „model al aşteptărilor“ elaborat de 
Vroom (1964). În conformitate cu acest model, indivizii încearcă să ia deciziile în aşa fel încât să 
ajungă la rezultatele cele mai dorite şi să evite rezultatele indezirabile. De fapt, ei încearcă să 
obţină cea mai înaltă „compensație“. Tocmai de acea modelul mai este numit si „modelul 
compensatoriu“. 

Când un individ trebuie să ia o decizie, este de aşteptat să se gândească la mai multe 
„rezultate“ care pot fi importante. Pentru fiecare dintre acestea, individul face o evaluare, 
stabilind cât de dezirabile sunt. Dezirabilitatea unui rezultat se numeşte „valență“. Pe lângă 
valență, individul va estima, pe baza experienţei dobândite, dar şi a stereotipurilor referitoare la 
ocupaţii, în ce măsură alternativele (ocupațiile) dintre care trebuie să aleagă îl pot ajuta să-şi 
atingă rezultatul. Aceasta se numeşte „probabilitatea“ sau ,,instrumentalitatea* alternativei 
(ocupaţiei) de a asigura setul de rezultate dorite. 

În final, individul multiplică (conştient sau inconştient) pentru fiecare rezultat „valența 


rezultatului“ cu „probabilitatea alternativei“ şi însumează aceste produse pentru toate rezultatele 


posibile. Suma se numeşte „dezirabilitatea“ alternativei. În principiu, persoana va trebui să 
aleagă alternativa cu cea mai mare dezirabilitate. 

Cu toate acestea, cele mai multe persoane ştiu foarte bine că nu toate alternativele 
(ocupațiile) le sunt deschise. O persoană cu calităţi foarte slabe la matematică ştie foarte bine că 
nu va putea niciodată să devină inginer. Toate persoanele au convingeri foarte clare cu privire la 
posibilitatea de realizare a alternativelor (ocupaţiilor). Această convingere se numeşte 
„aşteptare“ şi poate fi exprimată ca un fel de şansă. 

Dacă „speranţa“ este înmulțită cu „dezirabilitatea“ alternativei, se face o estimare a „forţei“ 
sau presiunii de a alege această alternativă. În principiu, persoana ar trebui să aleagă 
alternativa cu cea mai mare „forță“, pentru că aceasta va duce la cel mai înalt nivel de 
„compensație“ (satisfacţie) şi este o alternativă realizabilá. 

Modelul compensatoriu (Vroom, 1964) este, fără îndoială, o modalitate interesantă de 
abordare pentru a-i ajuta pe elevi să înţeleagă cum să facă o alegere. Dar, acesta este încă şi mai 
interesant pentru că îi poate sprijini pe tineri să-şi dezvolte o mai bună înţelegere a sperantelor, 
convingerilor, valorilor, intereselor lor. Evident, prin analiza rezultatelor pe care le doreşte o 
persoană, se realizează un anumit cadru ce îi permite elevului să-şi dezvolte o înţelegere mai 
bună a ceea ce vrea cu adevărat şi a importanţei fiecărui rezultat pentru el. 

Reflectând asupra convingerii realismului unei anumite opţiuni (şansa de a pătrunde în acea 
ocupaţie) elevul poate să-şi dezvolte o viziune mai matură asupra posibilelor alternative. În mod 
deosebit, aceasta se leagă de explorarea ocupaţiilor şi a rezultatelor la care se poate ajunge în 
profesie. 

Din cele mai multe teorii, practicianul poate deduce indicaţii asupra modului în care să 


elaboreze orientarea profesională în practică sau cum să justifice anumite intervenții făcute. 


Concluzii privind teoriile de mai sus: 


° Holland clarifică modul în care funcționează ideea de “potrivire” şi importanța 
profilului „intereselor“ elevului 

. Super arată clar că orientarea carierei este un proces de evoluţie care durează întreaga 
viaţă, urmând un maxi-ciclu, dar în care reapar mini-cicluri ori de câte ori trebuie să se ia o 
decizie. El oferă o explicaţie cu privire la modul în care evoluţia este rezultatul unei 
interacțiuni între indivizi, luarea deciziei şi mediu. Se explică, de asemenea, modul în care 


„profilul evoluţiei carierei“ (maturitatea carierei) joacă un rol cheie în dezvoltare. 


° Krumboltz explică modul în care se ajunge la decizii printr-un proces de învățare care 
durează întreaga viață. El subliniază, de asemenea, relația reciprocă dintre individ şi mediu. 
Această teorie ne oferă indicații cu privire la un posibil rol al situațiilor de învățare şi asupra 
rolului „modelelor“ în procesul de luare a deciziei. 

° Vroom oferă un model descriptiv care permite înțelegerea modului în care o persoană 
ajunge la o decizie legată de carieră prin maximizarea beneficiilor unei decizi. Deşi pot exista 
anumite dubii cu privire la aplicabilitatea acestei teorii, mesajul este clar: în multe cazuri 
individul încearcă să aleagă opțiunea cea mai potrivită pentru sine. 

Cele mai multe dintre acest teorii au fost aplicate prin elaborarea unui mare număr de teste, 
inventare, programe de intervenție, programe de intervenții computerizate etc., care sunt 
disponibile în comerț. Problema principală cu toate aceste materiale este costul utilizării lor şi 
dubiile cu privire la aplicabilitatea lor în alte culturi. 

Importanța teoriilor nu constă în aceste materiale, ci în posibilitatea de a le utiliza ca linii 
directoare sau cadru pentru o mai bună înțelegere a procesului de dezvoltare a carierei sau ca 


bază pentru crearea de programe pentru dezvoltarea carierei. 


CAPITOLUL 5 


TIPUL DE PERSONALITATE SI CARIERA 


Prima lucrare modernă despre teoria carierei întitulată Alege-fi cariera, de Frank Parsons 
a apărută în 1909. Modelul potrivirii, bazat pe înţelegerea propriei persoane, a necesităţilor 
locului de muncă şi a alegerii bazate pe un proces de raționament real este în continuare reperul 
care se află la baza multor teorii, precum şi a practicii de orientare a carierei. În mod deosebit, 
modelele de educaţie în vederea dezvoltării unei cariere, folosite în multe ţări, se bazează, în 
mare măsură, pe ideea acestei potriviri. 

Teoria lui Holland (1997), despre care am amintit in capitolul precedent, este un exemplu de 
teorie trásátura - factor. Aceasta se bazează pe mai multe afirmaţii: 

1. Personalitatea individului este factorul primar în alegerea profesiei. 

2. Profilul intereselor reflectă personalitatea. 

3. Indivizii dezvoltă păreri stereotipe cu privire la ocupaţii (de ex., considerăm că un 
contabil este punctual, relativ introvertit, nesociabil etc.). Aceste opinii ne modelează 
părerea despre ocupaţii şi joacă un rol fundamental în alegerea ocupaţiei. 

4. Orice persoană îşi caută o ocupaţie care să fie congruentă cu personalitatea sa şi care să-i 
permită să-şi exercite atitudinile şi să-şi valorifice calitățile. O bună potrivire duce la 
succes şi satisfacţie. 

După părerea autorului, personalitatea este rezultatul interacțiunii dintre caracteristicile 
moştenite, care sunt esenţiale pentru dezvoltarea intereselor specifice şi activităţile la care este 
expus un individ. Holland recunoaşte că interacţiunea conduce în ultimă instanţă la formarea 
personalităţii. 

Autorul susţine că foarte multe persoane pot fi clasificate în şase tipuri pure: realist, 
investigator, artist, sociabil, întreprinzător şi convenţional. 

Oamenii realişti reacţionează faţă de mediu într-un mod obiectiv, concret, manipulativ din 
punct de vedere fizic. Evită sarcinile care necesită calități intelectuale, artistice sau sociale (nu 
sunt potriviti ca lideri). Sunt materialişti, masculini, nesociabili şi stabili emoţional. Preferă 
profesiile tehnice, agricole sau meşteşugăreşti cu activităţi care implică lucrul cu maşinile, o 
activitate fizică (de exemplu, sport) etc. 

Persoanele investigative reacţionează faţă de mediu folosind inteligenţa, manipulánd idei, 


cuvinte şi simboluri. Evită situaţiile sociale, sunt nesociabile, masculine, insistente şi introvertite. 


Preferă sarcinile ştiinţifice, teoretice (de exemplu, cititul, algebra, colectionarea de obiecte) şi 
activităţi creatoare cum ar fi sculptura, pictura, muzica. Preferă să lucreze într-un mediu 
academic sau ştiinţific. 

Persoanele artistice fac faţă mediului folosind forme şi produse ale artei. Se bazează pe 
impresii subiective, sunt nesociabile, feminine, supuse, sensibile, impulsive şi introspective. 
Preferă profesiile muzicale, artistice dramatice şi nu le plac activităţile masculine şi rolurile care 
implică muncă fizică. 

Persoanele sociabile preferă să intre în contact cu alţii. Acestea caută interacţiunea socială 
în mediul educațional, terapeutic şi religios. Se consideră persoane sociabile, vesele, cu simţul 
răspunderii, care obțin succese şi adora să se afirme. 

Persoanele întreprinzătoare au spirit de aventură, sunt dominante şi impulsive. Sunt 
persuasive, vorbárete, extraverte, încrezătoare, agresive şi exhibiţioniste. Preferă ocupaţii din 
domeniul vânzărilor şi al managementului, unde pot să-i domine pe alţii. Au nevoie de putere şi 
de recunoaşterea calităţilor de către cei din jur. 

Persoanele convenţionale au nevoie de aprobarea celor din jur. Creează o impresie bună 
deoarece sunt ordonate, sociabile, corecte, dar sunt lipsite de originalitate. Preferă ocupaţii de tip 
funcționari cu activităţi stabile şi bine definite în domeniul afacerilor. Acordă o importanţă 
deosebită chestiunilor economice şi se consideră masculine, dominante, rigide şi stabile. Au mai 
mult calități matematice decât verbale. 

Holland susţine, de asemenea, că există şase medii de muncă analoage cu tipurile pure de 
personalitate descrise mai sus. Aşa cum s-a arătat deja, indivizii îşi selectează mediul de muncă 
congruent cu tipul lor de personalitate. 

În intervenţiile de consiliere este importantă asadar ajutarea clientului în a-şi alege un 
mediu de muncă care să se potrivească cel mai bine cu tipul său de personalitate. 

Tipurile de personalitate pot fi structurate în funcție de un model consecvent. Acest model 
este numit modelul hexagonal. 


Modelul hexagonal pentru interpretarea relaţiilor intra- şi inter-clase 


Reelist AQ Investigativ 


Tatreprinzátor a S ociabil 


Sursa: Holland, J. L. (1994). Self-Directed Search: Technical Manual. Odessa: 


Psychological Assessement Resources. 


Intervenţia se întemeiază pe măsurătorile referitoare la tipul de personalitate obţinute prin 
utilizarea unui inventar de interese. Unui individ îi pot corespunde unul, două sau toate cele 
şase tipuri de personalitate. Profilul obţinut prin ierarhizarea tipurilor pentru o persoană, dat de 
scorurile măsurătorilor se numeşte „subtip” şi redă codul întreg pentru toate tipurile. În mod 
curent, totuşi, în evaluare şi intervenţie sunt folosite cele mai importante trei litere ale codului de 
tip. Codul de trei litere, cunoscut, în general, sub numele de codul Holland, permite înţelegerea 
personalităţii individului. 

Pentru a înţelege codul, Holland defineşte patru indicatori sau semne de diagnostic. 

Congruenfa: acest indicator reflectă gradul de potrivire dintre personalitatea individului şi 
mediul său de muncă. Cel mai înalt nivel de congruentá va fi dacă respectivul cod de trei litere al 
personalităţii este acelaşi, în privinţa conţinutului şi al succesiunii, cu codul de trei litere al 
mediului de muncă în care respectivul individ doreşte să intre. Indicatorii cu congruentá înaltă au 
drept rezultat o alegere stabilă a profesiei, rezultate bune în aceasta şi un grad înalt de satisfacţie. 

Consecvenţa: aceasta este măsura coerenfei interne a punctajelor obţinute de o persoană. 
Consecventa se calculează prin examinarea poziţiei primelor două litere ale codului lui Holland 
de pe hexagon (vezi mai sus). Cu cât este mai apropiată poziţia pe hexagon, cu atât codul este 
mai consecvent. Subtipurile cu coduri adiacente sunt consecvente (de ex., convenţional şi 
întreprinzător). Se consideră a fi tipuri inconsecvente cele care sunt situate față în faţă unul cu 


celălalt (de exemplu, realist şi sociabil). Claritatea scopurilor unui individ şi percepţia lui despre 


sine, care sunt definitorii pentru decizia în alegerea carierei, sunt direct proporționale cu tipul 
Holland. Un tip consecvent va avea scopuri mai clare şi o percepţie despre sine mai limpede 
decât un tip inconsecvent. Pentru tipul consecvent, alegerea carierei va fi mult mai uşoară. 

Diferenfierea: aceasta măsoară cristalizarea intereselor şi a profilului individului. 
Diterenţierea este definită astfel: punctajul cel mai mare minus punctajul cel mai mic al celor trei 
punctaje reprezentate de codul de trei litere. Diferentierea cea mai mare (punctaj mare) se 
constată atunci când se găseşte un grad înalt de conturare a caracteristicilor unui anumit tip, iar o 
diferențiere scăzută se va constata în cazul unui profil plat, cu punctaje relativ identice la toate 
trei tipurile. Un tip diferențiat va avea scopuri mult mai clare şi o percepţie despre sine mai bine 
cristalizată decât tipul nediferentiat. Alegerea carierei va fi mai uşoară pentru tipul diferențiat 
decât pentru cel nediferentiat şi aceste alegeri vor fi mai stabile. 

Identitatea: reflectă claritatea scopurilor, intereselor şi talentelor unei persoane. Este legată 


de diferenţiere şi de consecvență. 


RELAȚIILE TIPOLOGICE 


Relaţiile între tipurile de personalitate se presupune că sunt invers proporţionale cu distanţele 
între tipurile arătate în figură. Cu cât este mai mică distanţa între oricare două tipuri, cu atât 
mai mare este similaritatea lor sau asemănarea psihologica. De exemplu, realistul şi 
investigativul sunt prinse amândouă în figură; deci ele se aseamănă una cu alta. În contrast, 
investigativul şi întreprinzătorul sunt departe una de alta; deci sunt foarte diferite. Investigativul 
şi socialul sunt la un grad intermediar de asemănare. 

Modelul hexagonal serveşte trei scopuri în teorie, inclusiv in cea a consilierii, definind: 

1. gradul de consistență în pattern-ul personalității unei persoane. Folosind profilul unei 
persoane, cele mai înalte două scoruri ale scalei pot fi etichetate ca având unul din trei nivele de 
consistență. Pattern-urile profilului compuse din tipurile adiacente ale hexagonului sunt cele mai 
consistente (ex. realist, investigativ, investigativ-artistic etc); pattern-urile profilului compuse din 
tipurile opuse ale hexagonului sunt cel mai puţin consistente (realist-social, investigativ- 
întreprinzător, artistic-conventional) şi pattern-urile profilului compus din oricare alt tip din 
hexagon formează un nivel intermediar de consistență (realist-artistic, investigativ-social, 
artistic-întreprinzător) 

2. consistenţa unui mediu în acelasi fel. În acest caz, procentajul tipurilor (oameni reali) în 


fiecare din cele 6 categorii e folosit pentru a forma un profil al mediului 


3. grade de congruentá între persoană şi mediu. Cea mai congruentá situaţie pentru o persoană 
socială va fi într-un mediu social. Cea mai incongruentá situaţie pentru o persoană socială va fi 
într-un mediu realist. Prin folosirea hexagonului, câteva grade intermediare de congruentá pot fi 
definite. 

Modelul hexagonal furnizează asadar un calcul pentru teorie, un model abstract şi 
legătura ideilor principale şi aşa teoria poate fi aplicată pentru probleme practice şi teoretice. 
Astfel, hexagonul poate fi folosit în conjunctie cu formulările pentru tipuri şi medii pentru a 


defini grade de consistenţă şi congruentá şi pentru a prezice rezultate-satisfactie-asteptare. 
CONSECINŢE ÎN PRACTICA ORIENTĂRII SI A ALEGERII CARIEREI 


În acest model practica orientării se bazează, în esenţă, pe administrarea unui inventar al 
intereselor (de exemplu, Cercetarea autodirecționată a lui Holland, Chestionarul de interese 
profesionale al lui Strong sau cel pentru definirea codului Holland). Acest cod reprezintă 
trebuie să aibă, mai întâi, o imagine clară a semnificației codului. Totodată, trebuie stabilit în ce 
măsură acest cod este diferențiat sau consecvent şi dacă reflectă scopurile şi interesele exprimate. 
Dacă nu, este necesar să se iniţieze o procedură de autoexplorare. Dacă da, tanarul ar trebui să-şi 
caute ocupaţia care se potriveşte cel mai bine cu profilul său. Acest lucru se poate face 
utilizându-se Lista de Ocupatii (o listă de ocupaţii, în care fiecare este caracterizată prin Codul 


Holland; lista a fost elaborată de experţi care au evaluat toate ocupațiile). 


TIPURILE PSIHOLOGICE SI MEDIILE DE MUNCĂ 
Tipurile sunt presupuse a reprezenta efecte obişnuite ale creşterii până la un nivel 
intelectual particular. Fiecare tip este descris în termenii unui model teoretic creat cu câteva 
obiective în principal: 
a. să schiţeze numai scheletul simplu al experimentelor ce duc la o categorie particulară a 


persoanei 


b. să arate cum un experiment al persoanei conduce la o dispoziţie specială, cum acea 
dispoziție duce la o categorie largă a comportamentului uman, şi 
c. să prevadă modele teoretice ce vor fi corespunzătoare deopotrivă evidenţelor vechi şi noi 

asupra tipurilor. 
TIPUL REALIST. Ereditatea şi experienţele speciale ale persoanei realiste conduc la o 
preferință pentru activităţi ce determină manipularea explicită, ordonată sau sistematică a 
obiectelor, uneltelor, maşinilor şi animalelor şi spre o aversiune faţă de activiátti educaţionale 
sau terapeutice. Aceste tendințe de comportare conduc în consecinţă la achiziţionarea 
competenţelor manuale, mecanice, agricole, electrice şi tehnice şi la un deficit în competențele 
sociale şi educaţionale. 

Dezvoltarea unui model realist al activităţilor, competenţelor şi intereselor creează o 
persoană care este predispusă să manifeste următoarele caracteristici: 
e  Preferinţe vocaţionale şi nevocaţionale 
Preferă ocupaţii sau situaţii realiste (ex. electrician sau mecanic) în care se poate angaja în 
activități preferate şi se evită activităţi cerute de ocupaţii sau situaţii sociale. Se poate, de 
asemenea, asocia cu oameni având convingeri, interese şi valori similare şi evită oameni cu 
convingeri, interese şi valori neasemănatoare. Are nivel limitat de interese. 
e Obiective şi valori de viaţă 
Posedă valori tradiţionale. Preferă să muncească în cadrul unor restricții instituţionale. Crede în 
libertate (independenţa sau şansa liberă). Se aliniază fiind ambițios şi auto-controlat ca valori 
importante şi critică energic, fiind iertător. În general, valorile constituie lucruri sau caracteristici 
personale tangibile. Posedá un sistem foarte închis de convingeri şi valori (fără deschidere în a-şi 
schimba părerile şi comportamentul) şi are un domeniu limitat de interese. 
e  Autoconvingere 
Se percepe ca având abilităţi mecanice, tehnice şi atletice. Se bucură lucrând cu mâini, unelte, 
echipament electronic. Se percepe ca având abilitate în relații umane şi crede că anumite obligaţii 
sociale (ex. învăţarea) pot fi frustrante. Îşi aduce aminte de neplăcerea şi aportul minim la 
obligaţiile şcolare. Are auto-estimare relativ joasă, dar are încredere în deprinderile lui/ei realiste 
e Stil de rezolvare a problemelor 
Foloseşte convingeri, competenţe şi valori realiste ca să rezolve probleme la muncă şi în alte 
împrejurări. Preferă soluţii sau strategii concrete, practice şi structurate ca opuse la activităţi 


clericale, şcolare sau imaginative. 


Deoarece persoana realistă posedă aceste preferințe, convingeri, competenţe, 


autopercepţii şi valori, el/ea este apt sa fie: 


e conformist e materialist e realist 

e dogmatic e natural e rezervat 

e veritabil e normal e robust 

e pragmatic e persistent e retras în sine 
e  inflexibil e practic e  neperspicace 


TIPUL INVESTIGATIV. Ereditatea şi experienţele speciale ale persoanei investigative 
conduc la o preferință pentru activități ce determină investigaţie observationala, 
simbolică, sistematică şi creativă a fenomenelor fizice, biologice şi culturale şi la o 
aversiune față de activităţi stáruitoare, sociale şi repetitive. Aceste tendinţe 
comportamentale duc spre o achiziționare de competente stiintifice şi matematice şi spre 
un deficit în competente de elocvenţă. 

Această dezvoltare a unui model investigativ de activităţi, competenţe şi interese 
creează o persoană care este predispusă să manifeste următoarele caracteristici: 
e Preferinte vocaţionale şi nevocationale 
Preferă ocupaţii sau situaţii investigative (ex. biolog sau tehnician medical) în care poate 
să se angajeze în activități şi competenţe preferate şi să evite activităţi cerute de ocupaţii 
ŞI Situaţii de întreprindere. Poate, de asemenea, să găsească oameni cu convingeri si 
valori similare şi să evite oameni cu păreri şi valori neasemănătoare. 
e Obiective şi valori în viaţă 
Valori ştiinţifice sau activităţi şi realizări şcolare. Valori autodeterminate (independenţă), 
precum trăsături personale, fiind intelectual, logic şi ambițios, dar tine alte obiective şi 
valori de viaţă ca fiind fără importanţă: securitate, familie; e voios, având prietenii 
adevărate. Posedă un sistem deschis de convingeri. Are obiective şi valori liberale şi este 
deschis faţă de noi idei şi experienţe. Are o serie largă de interese. 
e  Autoconvingeri 
Se percepe ca având abilitate ştiinţifică şi de cercetare, precum talentul matematic. Se 
vede ca analitic, curios, scolastic şi având interese largi. Se bucură citind sau gândind 
asupra soluţiilor la probleme. Crede ca insistența altora asupra unui curs al acţiunii va 
putea fi frustrant. Se vede ca receptiv şi având o serie largă de interese. Are auto-estimare 


moderată spre înaltă 


e Stil de rezolvare a problemelor 
Foloseşte convingeri, competenţe şi valori de investigare ca să soluţioneze probleme la 
locul de muncă şi în alte locuri. Caută probleme interesante. Se încrede în gândire, 
informaţie de instruire, analize pline de grijă, date obiective şi practici relatate scolastic. 
Plăteşte fără atenţie la sentimente personale sau mediul social. 

Deoarece persoana investigativă posedă aceste convingeri, preferinţe, 


competente, percepții de sine şi valori, el/ea este apt să fie: 


e analitic e independent e radical 
e prudent e intelectual e raţional 
e complex e  introspectiv e rezervat 
e critic e pesimist e retras 

e curios e precis e modest 


TIPUL ARTISTIC. Ereditatea şi experienţele speciale ale persoanei artistice conduc la o 
preferință pentru activități ambigue, libere şi nesistematice ce determină manipularea 
materialelor fizice, verbale şi umane în crearea de forme sau produse de artă şi la o 
aversiune față de activități explicite, sistematice şi ordonate. Aceste tendințe de 
comportare duc la o achiziționare de competenţe artistice (ex. limba, artă, muzică, scris) 
şi la un deficit în competente clericale sau sistem de afaceri. 

Aceasta dezvoltare a unui model artistic de activităţi, competenţe şi interese 
creează o persoană care este predispusă să prezinte următoarele caracteristici: 
1.Preferinte vocaţionale si nevocationale 

Preferă ocupaţii sau situaţii artistice (ex. scriitor sau decorator interior) în care 
poate să se angajeze în activităţi şi competenţe preferate şi să evite activităţi necesitate de 
ocupaţii şi situaţii convenţionale. Poate de asemenea să se asocieze cu oameni având 
convingeri şi valori similare şi să evite persoane cu păreri şi valori nesimilare. 
2.Obiective şi valori de viaţă 

Valori de experienţă şi realizare artistică. Valori de auto-expresie şi egalitate 
pentru toate precum caracteristici personale astfel ca fiind imaginative şi curioase, dar 


nefiind obediente, logice sau responsabile. Are cel mai deschis sistem de convingeri 


dintre tipuri. Foarte deschis la sentimente şi idei şi faţă de ceilalți. Are obiective şi valori 
liberale. 
3.Autoconvingeri 

Se percepe ca expresiv, deschis, original, intuitiv, liberal, nonconformist, 
introspectiv, independent, dezordonat, având abilitate artistică şi muzicală şi abilitate de 
acţionare, scriere şi vorbire. Se bucură de angajarea în activităţi ce folosesc aceste 
abilități şi trăsături, dar poate deveni frustrat cu activităţi precum ţinerea evidenţelor 
complete şi precise. 
4.Sul de rezolvare a problemelor 

Foloseşte convingeri, competenţe şi valori artistice ca să rezolve problemele la 
lucru sau în alte locuri. Percepe probleme în context artistic, aşa ca talente şi caracteristici 
personale artistice (ex. intuiţie, expresivitate, originalitate) care domină în procesul de 
soluţionare a problemei. 

Deoarece persoana artistică posedă aceste convingeri, preferinţe, competenţe, 


auto-percepţii şi valori, el/ea este apt să fie: 


e complicat e imaginativ e intuitiv 
e dezordonat e  nepractic e nonconformist 
e emotiv e impulsiv e deschis 
e expresiv e independent e original 
e idealist e  introspectiv e sensibil 


TIPUL SOCIAL. Ereditatea şi experienţele speciale ale persoanei sociale conduc la o 
preferinţă pentru activităţi ce determină manipularea altora ca să se informeze, antreneze, 
dezvolte, vindece sau lumineze şi o aversiune faţă de activităţi explicite, ordonate şi 
sistematice cuprinzând materiale, unelte sau maşini. Aceste tendinţe de comportament 
duc la o achiziționare de competenţe în relații umane (ex. interpersonale sau 
educaţionale) şi la un deficit în competenţe manuale şi tehnice. 

Această dezvoltare a unui model social de activități, competenţe şi interese 
creează o persoană care este predispusă să manifeste următoarele caracteristici: 


1.Preferinte vocationale şi nevocaţionale 


Preferă ocupaţii si situaţii sociale (ex. profesor sau consilier) în care poate să se 
angajeze în activităţi preferate şi să evite activităţi cerute de ocupaţii şi situaţii realiste. 
Poate să se asocieze cu persoane având convingeri şi valori similare. 
2.Obiective şi valori de viaţă 

Valori de activităţi şi probleme sociale şi etice. Doreste să îi servească pe alții în 
contextul sprijinului medical, serviciului instituţional sau interacțiunilor reciproce. Crede 
în egalitate pentru toţi şi în oportunitatea existenţei ajutorului dezinteresat şi a iertării, dar 
critică fiind logice şi intelectuale sau având o viaţă excitantă. Aspiră să devină un părinte 
competent, profesor sau terapeut. Apreciază religia. 

3. Autoconvingeri 

Se percepe ca plăcându-i să ajute pe ceilalţi, intelegándu-1 pe alţii, având abilitate 
de predare, deprinderi sociale şi lipsindu-1 abilitatea mecanică şi ştiințifica. Devine 
frustrat în pregătirea unui manual pe o topică abstractă sau făcând ceva ce necesită 
răbdare şi precizie sau reparând un automobil. Foarte mulțumit prin ajutarea sau învaţarea 
altora. Are sistem de convingeri moderat deschis, dar are câteva valori tradiţionale. Are 
auto-evaluare moderată. 
4.Sul de rezolvare a problemelor 

Foloseşte convingeri, competente şi valori sociale ca să rezolve probleme la locul 
de muncă sau în altele. Percepe probleme într-un context social aşa că problemele sunt 
privite mai ales în termeni de relații umane, competente şi trăsături sociale (ex. căutând 
interacțiuni reciproce şi ajutor de la ceilalți) şi dominante în procesul de rezolvare a 
problemei. 

Deoarece persoana socială posedă aceste convingeri, preferinţe, competenţe, 


auto-perceptii şi valori, el/ea este apt să fie: 


e agreabil e săritor e responsabil 
e  cooperativ e idealist e sociabil 

e sensibil e amabil e plin de tact 
e prietenos e  rábdátor e  înţelegator 


e generos e insistent e cald 


TIPUL ÎNTREPRINZĂTOR. Ereditatea şi experienţele speciale ale persoanei 
întreprinzătoare conduc la o preferinţă ce determină manipularea celorlalți ca să se atingă 
obiective organizaționale sau economice şi o aversiune faţă de activităţi organizaționale, 
simbolice şi sistematice. Aceste tendințe comportamentale duc la o achiziţionare de 
competenţe de lider, interpersonale şi convingătoare şi la un deficit în competenţe 
ştiinţifice. 

Această dezvoltare a unui model de inițiativă a activităților, competenţelor şi 
intereselor creează o persoană care este predispusă să manifeste următoarele 
caracteristici: 
1.Preferinţe vocaţionale si nevocationale 

Preferă ocupaţii şi situaţii de iniţiativa (ex. vânzător sau manager) în care poate să 
se angajeze în activităţi preferate şi să evite activităţi cerute de ocupaţii şi situaţii de 
investigare. Poate de asemenea să se asocieze cu persoane având aceleaşi interese, păreri 
si valori similare 
2.Obiective şi valori de viaţă 

Are valori tradiţionale (ex. realizări economice şi politice), valori de controlare a 
altora, de ocazia de a fi liber de control şi de a fi ambițios. Critica fiind iertător sau 
săritor. Aspiră să devină un lider în comert, un lider de comunitate, influent în afaceri 
publice şi să fie bine îmbrăcat 
3.Autoconvingeri 

Se percepe ca agresiv, popular, încrezător în sine, sociabil, posedând abilităţi de 
conducere şi discurs şi lipsindu-i abilitatea ştiinţifica. Doreşte să prindă obţinerea unei 
poziţii de putere mult mai mulțumitoare. Devine cel mai frustrat având o poziţie de mică 
influenţă. Are auto-apreciere ridicată. Tine la valori tradiționale. Are un sistem de păreri 
oarecum închis (ex. nu este docil la schimbare în convingeri, valori sau comportament) 
4.Sul de rezolvare a problemelor 

Foloşeste păreri, competenţe şi valori de iniţiativă ca să rezolve probleme la lucru 
sau în alte situaţii. Percepe probleme într-un context întreprinzător aşa că problemele sunt 
adeseori privite în termeni de influenţă socială. Trăsăturile, competențele şi valorile de 
întreprinzător (ex. control asupra altora, convingeri tradiţionale) sunt dominante în 


procesul de soluționare a problemelor. 


Deoarece persoana întreprinzătoare posedă aceste convingeri, preferințe, 


competente, percepții despre sine şi valori, el/ea este capabil să fie: 


e  acaparator e energic e plin de energie 
e aventuros e entuziast e optimist 

e ambițios e  provocabil e  inepuizabil 

e hotărât e  epatant e încrezător 

e dominator e  extravertit e sociabil 


TIPUL CONVENȚIONAL. Ereditatea şi experienţele speciale ale persoanei 
convenţionale conduc la o preferință pentru activităţi ce necesită manipulare explicită, 
ordonată şi sistematică a datelor (ex. ţinere de evidente, sortare materiale, reproducere 
materiale, organizare maşini de afaceri şi echipament de procesare date) ca să se atingă 
obiective organizaționale şi economice şi o aversiune faţă de activități ambigue, libere, de 
explorare sau nesistematizate. Aceste tendinţe comportamentale duc la o achizitionare de 
competenţe clericale, estimative şi de sistem de afaceri şi la un deficit de competenţe 
artistice. 

Această dezvoltare a unui model convenţional de activităţi, competenţe şi interese 
creează o persoană care este predispusă să manifeste urmaăoarele caracteristici: 
1.Preferinte vocationale şi nevocationale 

Preferă ocupatii sau situaţii convenţionale (ex. perforator cartele sau bancher) în 
care sá se angajeze în activităţi preferate şi să evite activităţi cerute de ocupaţii şi situaţii 
artistice. Poate de asemenea să se asocieze cu persoane având interese, convingeri si 
valori similare şi să evite oameni cu calităţi neasemănătoare. 
2.Obiective şi valori de viaţă 

Valori de afaceri şi realizări economice. Se crede devenind un expert în finanţe 
sau comerţ, ducând o viaţă confortabilă şi făcând o mulţime de lucrări ce au obiective 
importante. Preferă să lucreze în cadrul structurii unei organizaţii sau instituţii. Valorile 
sunt caracterizate prin virtuţi tradiționale (ex. ţinte conservatoare, religioase, economice 
şi politice). Crede că este potrivit să fie ambițios, umil şi politicos. Crede că activităţile 
estetice şi societatea închisă (tovărăşia ermetică de grup) fiind scuzabile sau imaginare 


sunt fără prea mare valoare. Are un sistem de păreri foarte închis. 


3. Autoconvingeri 

Se percepe ca un conformist şi ordonat şi ca având abilitate clericală şi cifrică. Îşi 
vede cele mai tari competenţe în afaceri şi cele mai slabe în arte. Se bucura ţinând 
evidente şi făcând munca estimativă. Anticipeazá că scrierea unui sau concentrarea 
asupra altora devine cauza de frustratie. Are auto-estimare scăzută. 
4.Sul de rezolvare a problemelor 

Foloseşte convingeri, competenţe şi valori convenţionale ca să soluţioneze 
probleme la locul de muncă şi în alte situaţii. Urmează căi, practici şi proceduri stabilite; 
priveşte spre autorităti pentru aprobare şi sfat. Caută soluţii practice şi se angajează în 
planificarea ordonată şi minuțioasă. Are dificultate cu probleme îndoielnice sau în 
sintetizarea informaţiei din surse diverse. 

Deoarece persoana convenţională posedă aceste convingeri, preferinţe, 
competente, percepții de sine şi valori, el/ea este capabil să fie: 
e atent 
e conformist 
e conştiincios 
e dogmatic 
e eficient 


e inflexibil 


e emotiv 
e metodic 
e umil 

e ordonat 


e insistent 
e practic 

e meticulos 
e  chibzuit 


e fără imaginaţie 


De asemenea, Holland propune că există 6 medii de muncă (realiste, investigative, 
artistice, sociale, întreprinzătoare şi convenţionale) analoage cu tipurile de personalitate 
pură descrise mai sus. Indivizii trebuie sá selecteze mediile vocaţionale care sunt 
congruente cu personalitatea lor pentru a maximiza satisfacția şi succesele la locul de 
muncă. Aceste medii sunt descrise mai jos. 

Mediul realist implică sarcini concrete, fizice care cer aptitudini mecanice, 
persistentá şi mişcare fizică. Se cer numai aptitudini interpersonale minime. Cadrele tipic 
realiste includ un garaj, un atelier de maşini, o fermă, un şantier de construcţii sau o 
frizerie. 

Mediul investigativ cere mai mult utilizarea abilităţilor abstracte şi creative decât 
percepţia personală. Performanţa satisfăcătoare cere imaginaţie şi inteligență. Succesele 
cer de obicei o perioadă mare de timp. Problemele întâlnite variază ca nivel de dificultate, 
dar vor fi de obicei soluționate prin aplicarea uneltelor şi aptitudinilor intelectuale. 
Munca se face mai mult cu idei şi lucruri decât cu oameni. Cadrele tipice includ un 
laborator de cercetare, o conferinţă diagnostică de caz, o bibliotecă, un grup stiintific de 
muncă, matematicieni sau ingineri cercetători. 

Mediul artistic cere creativitate şi utilizare interpretativă a formelor artistice. 
Individul se bazează pe cunoştinţe, intuiţie şi viaţa emoţională în rezolvarea problemelor 
tipice. Informaţia este filtrată prin criterii personalesubiective. Munca necesită de obicei 
implicare internă pe perioade prelungite. Cadrele topice includ repetiţia unei piese, o sală 
de concerte, un studio de dans, un birou de studiu, o bibliotecă şi un studio de artă sau de 
muzică. 

Mediul social necesită abilitatea de a interpreta şi a modifica comportamentul 
uman şi interes în a-i rpoteja şi ajuta pe ceilalți. Munca necesită relații personale 
frecvente şi prelungite. Munca lui este predominant emoțională. Situaţiile de muncă 
tipice includ clase în şcoli şi colegii, oficii de consiliere, spitale de boli mentale, biserici, 
oficii educaţionale şi centre recreaţionale. 

Mediul întreprinzător necesită aptitudini verbale şi direcționarea şi convingerea 
celorlalţi. Munca necesită activităţi de directionare, control şi planificare a celorlalți şi un 
interes pentru ceilalţi oamenila un nivel mai superficial decât mediul social. Cadrele 


tipice includ un birou de agenţie imobiliară, un raliu politic şi o agenţie de publicitate. 


Mediul convenţional implică procesare sistematică concretă, de rutină a 


informaţiei verbale şi matematice. Sarcinile necesită frecvent operaţii repetitive, ciclice, 


în funcție de procedura stabilită. Este nevoie de o aptitudine minimală în relațiile 


interpersonale din cauză că munca se face în mare parte cu echipamente şi materiale de 


birou. Cadrele tipice includ o bancă, o firmă de contabili, un oficiu poştal şi un birou de 


afaceri. 


Un ghid referential la teoria lui Holland 


Grupul lui Interese caracteristice Caracteristici Ocupatii 
Holland personale caracteristice 
Realist Activitati care implica folosirea precisa, | Orientate spre | Ingineria, 
organizata a obiectelor, masinilor si | prezent, Comertul, 
animalelor si include lucruri si activitati | Orientate asupra | Agricultura si 
agricole, electrice, manuale, fizice si | lucrurilor (decat | Ocupatii tehnice 
mecanice asupra oamenilor 
Ex. Munca cu masini sau informatiilor), 
Conformarea, 
Practicalitatea, 
Timiditatea 
Investigativ | Activitati care implica explorarea si | Analitice si | Ocupatii stiintifice 
explicarea lucrurilor fizice, biologice si | abstracte Analitice 
culturale pentru a le intelege si controla. | Rationale Tehnice 
Cateodata include activitati stiintifice si | Critice 
matematice. Intelectuale 
Ex. Lectura Introvertire 
Artistic Activitati care implica folosirea | Creativi Ocupatii muzicale 
materialelor fizice, verbale sau umane | Expresivi Artistice 
pentru a crea forme si produse de arta; | Se bazeaza pe | Literare 
include activitati si lucruri in relatie cu | sentimente Teatrale 
limba, arta, muzica, teatrul si scrisul Imaginativi 
Ex. Ascultarea muzicii Non-conformisti 
Idealisti 
Social Activitati care implica interactiunea cu | Sensibili la nevoile | Invatamant 
ceilalti oameni pentru amuzament sau | celorlalti Minister 
pentru informare, perfectionare, | Prietenosi Functii sociale 
dezvoltare, insanatosire si educare Convingatori Ocupatii de ajutorare 
Ex. Amuzarea oaspetilor Cu tact a oamenilor 
Intreprinză- | Activitati care implica interactiunea cu | Agresivi Vanzari 
tor ceilalti oameni pentru a urmari scopuri | Supraincrezatori Ocupatii de 
organizationale si castig economic Ambitiosi supraveghere 
Ex. Munca pentru o actiune comunitara | Sociabili Conducere 
sau pentru o organizatie politica Persuasivi 


Convenţional | Activitati care implica folosirea precisa | Practici Ocupatii contabile 


si organizata a informatiilor, intretinerea | Conformisti Computationale 
registrelor, materialelor, organizarea | Eficienti Secretariale 
informatiilor numerice si scrise, ocupatii | Ordonati Clerice 


clerice, computationale si afaceri 
Ex. Munca de contabil pentru o 
campanie politica 


Holland sugerează că fiecare model de mediu este căutat de indivizi a căror tip de 
personalitate este similar cu mediul. Se presupune că ei vor fi fericiţi într-un mediu 
compatibil şi nefericiti într-un mediu compatibil cu alt tip de personalitate. Un echivalent 
persoană-mediu produce o alegere vocationalá mai stabilă, mai mari succese vocationale, 
succese academice mai mari, menţinere mai bună a stabilităţii personale şi satisfacţii mai 


mari. 


Concluzii asupra teoriei 


Această teorie se bucură de multă popularitate printre practicieni, mai ales în 
America de Nord. Faptul se datorează, în primul rând, simplicitátii şi clarităţii utilizării 
acesteia, existenţei materialului de testare şi disponibilităţii materialelor de referinţă care 
fac posibilă autoevaluarea. Clienţii şi consilierii au sentimentul că prin completarea unui 
simplu chestionar înţeleg totul, că apartenenţa la un anumit tip îi va face să găsească - 
într-un moment crucial al schimbării - „căsuţa“ cu cele mai potrivite „locuri de muncă“ 
sau „funcţii“. 

În realitate însă, alegerea unei cariere este mult mai complicată, nu este 
întotdeauna atât de stabilă şi nici nu există o singură „căsuţă“ care să fie cea mai 
bună. Există mai multe schimbări în viaţa unui om care nu pot fi întotdeauna prevăzute. 
Schimbările de mediu şi cele individuale sunt frecvente, personalitatea - deşi relativ 
stabilă - se poate modifica, acelaşi lucru fiind valabil şi pentru profilurile ocupaţionale. 

Se mai pot face încă alte câteva observaţii fundamentale în legătură cu aplicarea 
acestei teorii: 

e Cele şase tipuri de personalitate reprezintă un model interesant de clasificare a 
intereselor unui elev. Însă acest model nu este fără îndoială singurul valabil şi are 
chiar anumite limite. Tipurile definite iniţial, în mod ipotetic, de Holland nu se 


regăsesc şi la alți cercetători. Alte combinaţii de interese se pot găsi frecvent, în 


special dacă acest lucru se face prin analiza grupurilor ocupaţionale şi analiză 
statistică. Tipologia prestabilită, bazată pe inventarul de interese care urmăreşte numai 
măsurarea tipologiei nu va permite niciodată individului să-şi descopere alte interese, 
care s-ar putea să fie mai importante pentru el decât cele evidenţiate de Holland. De 
exemplu, tipul omului „căruia îi place să stea în aer liber“, menţionat frecvent de alţi 
autori, nu va putea fi detectat. Cel mai apropiat în clasificarea lui Holland ar fi tipul 
„întreprinzătorului“. Acesta însă nu coincide total cu tipul celui care preferă acțiunile 


în aer liber. 


Pentru orientarea şcolară, de aici se pot prelua două idei: 

Este esenţial să avem o bună cunoaştere a profilului intereselor elevului. Este foarte 
important să-i oferim elevului posibilitatea de a-şi testa profilul intereselor în mod 
sistematic şi controlat. 

O potrivire corectă între personalitate şi profilul muncii trebuie să se afle în centrul 


oricărui program de dezvoltare a carierei. 


